Lockdown: Ανακοινώσεις Πέτσα για τον οδικό χάρτη των εορτών -Τι θα παραμείνει κλειστό | ΕΛΛΑΔΑ | iefimerida.gr\nLockdown: Ανακοινώσεις Πέτσα για τον οδικό χάρτη των εορτών -Τι θα παραμείνει κλειστό\nΦωτογραφία:Alexandros Michailidis / SOOC\nΣε ανακοινώσεις σχετικά με το lockdown και τα περιοριστικά μέτρα αντιμετώπισης του κορωνοϊού πρόκειται να προβεί στη 1:30 μ.μ. ο κυβερνητικός εκπρόσωπος Στέλιος Πέτσας, στο πλαίσιο της ενημέρωσης των πολιτικών συντακτών.\nΣύμφωνα με πληροφορίες, ο κ. Πέτσας αναμένεται να πει ποιοι τομείς θα παραμείνουν κλειστοί.\nΚατά τις ίδιες πληροφορίες, εστίαση και σχολεία θα παραμείνουν κλειστά έως το νέο έτος, ενώ τα μπαρ και η νυχτερινή διασκέδαση αναμένεται να ανοίξουν με το εμβόλιο. Παράλληλα, ο κυβερνητικός εκπρόσωπος αναμένεται να ανακοινώσει και την απαγόρευση των μετακινήσεων από νομό σε νομό.\nΜε ενδιαφέρον, πάντως, αναμένεται και η τοποθέτηση του πρωθυπουργού στο υπουργικό συμβούλιο (συνεδριάζει στις 11:00), καθώς θα έχει προηγηθεί νωρίτερα το πρωί η τακτική σύσκεψη με την ηγεσία του υπουργείου Υγείας και την επιτροπή των λοιμωξιολόγων.\nΚλειστά σχολεία και εστίαση έως το νέο έτος\nΤα μέτρα για τον κορωνοϊό φαίνεται πως δεν θα χαλαρώσουν για την εστίαση, αφού, όπως έχουν έως αυτή την ώρα τα δεδομένα, τα εστιατόρια δεν αναμένεται να πάρουν το «πράσινο φως» και να ανοίξουν πριν από το νέο έτος. Αν και είχαν ακουστεί κάποιες προτάσεις για ακόμη πιο αυστηρά μέτρα λειτουργίας προκειμένου να ανοίξουν ξανά τα εστιατόρια, φαίνεται πως η λύση αυτή δεν προκρίνεται.\nΑυτό που είναι βέβαιο και έγινε γνωστό από τον πρωθυπουργό Κυριάκο Μητσοτάκη είναι πως δεν θα ανοίξουν τα μπαρ και η νυχτερινή διασκέδαση, καθώς είναι από τις πιο επικίνδυνες εστίες διασποράς του κορωνοϊού. Οπως είπε χαρακτηριστικά ο πρωθυπουργός, μιλώντας διαδικτυακά με τον πρόεδρο του Πανεπιστημίου Columbia, Λι Μπόλινγκερ (Lee C. Bolinger), στο πλαίσιο της συμμετοχής του στο Φόρουμ «World Leaders», η επαναλειτουργία των μπαρ και της νυχτερινής διασκέδασης θα καταστεί εφικτή μόνον όταν έχουμε τα εμβόλια.\nΣε ό,τι αφορά τα σχολεία όλων των βαθμίδων, ο πρωθυπουργός είχε πει πως αναμένει τις εισηγήσεις των ειδικών προκειμένου να αποφασίσει αν θα ανοίξουν ή όχι, ωστόσο σύμφωνα με πληροφορίες τα επιδημιολογικά δεδομένα δεν φαίνεται να επιτρέπουν την επιστροφή των μαθητών στις τάξεις πριν από το νέο έτος.\nΆνοιξαν τα εποχικά καταστήματα για αγορά χριστουγεννιάτικων ειδών\nΕν τω μεταξύ, σήμερα άνοιξαν 110 εποχικά καταστήματα και είναι ουσιαστικά το πρώτο στοίχημα για τη σταδιακή άρση του lockdown. Τα εν λόγω καταστήματα θα πωλούν χριστουγεννιάτικα είδη και θα παραμείνουν ανοιχτά έως τις 8 Ιανουαρίου, ενώ το ωράριο λειτουργίας τους θα είναι από τις 07:00 έως τις 20:30, καθημερινά. Υπενθυμίζεται βέβαια πως θα λειτουργούν με αυστηρούς κανόνες και μέτρα που ορίζονται από τα πρωτόκολλα για τον περιορισμό μετάδοσης του κορωνοϊού. Συγκεκριμένα:\nΤην επόμενη εβδομάδα αναμένεται να ανοίξουν κομμωτήρια, βιβλιοπωλεία, ανθοπωλεία\nΟ κ. Πέτσας στις ανακοινώσεις που θα κάνει σήμερα κατά την ενημέρωση των πολιτικών ενδέχεται να πει και για τις επιχειρήσεις που θα πάρουν τη σκυτάλη από τα εποχικά καταστήματα και θα ανοίξουν την επόμενη εβδομάδα. Σύμφωνα με πληροφορίες, αν και ακόμη δεν υπάρχουν συγκεκριμένες αποφάσεις για ημερομηνίες ανοίγματος άλλων κλάδων, ωστόσο αυτά που αναμένεται να ακολουθήσουν είναι τα κομμωτήρια και τα βιβλιοπωλεία.\nΕξάλλου, ο υπουργός Ανάπτυξης, Άδωνις Γεωργιάδης, σημείωνε πως, ενόψει των γιορτών, στη λίστα για να ανοίξουν είναι και τα καταστήματα παιχνιδιών, τα οποία μαζί με τα κομμωτήρια και τα ανθοπωλεία αποτελούν τη «δεύτερη γραμμή» για το άνοιγμα, όπως δήλωσε χαρακτηριστικά. Δεν έδωσε ωστόσο συγκεκριμένες ημερομηνίες, ενώ σημείωσε πως αν δεν τηρηθούν τα μέτρα για την αποφυγή συνωστισμού από τους καταστηματάρχες, τότε θα χρειαστεί να ξανακλείσουν.\nΔΙΑΒΑΣΤΕ ΠΕΡΙΣΣΟΤΕΡΑ Κορωνοϊός


του Newsroom Δημοσίευση 10 Σεπτεμβρίου 2014, 17:57 / Ανανεώθηκε 10 Σεπτεμβρίου 2014, 17:57 Στα 1,2929 δολάρια το ευρώ\nΜικρή άνοδο σημείωσε σήμερα το ευρώ έναντι του δολαρίου.\nΤο απόγευμα το ευρωπαϊκό νόμισμα διαπραγματευόταν στα 1,2924 δολ. από το επίπεδο των 1,2916 δολ. που έκλεισε αργά χθες το βράδυ στην αγορά της Νέας Υόρκης.\nΣτη δευτερογενή αγορά ομολόγων στο Ηλεκτρονικό Σύστημα Συναλλαγών (ΗΔΑΤ) σήμερα καταγράφηκαν συναλλαγές ύψους 56 εκατ. ευρώ εκ των οποίων τα 14 εκατ. ευρώ αφορούσαν σε εντολές αγοράς και τα υπόλοιπα 41 εκατ. ευρώ σε εντολές πώλησης. Η απόδοση του νέου 10ετούς ομολόγου διαμορφώθηκε στο 5,69% από 5,61%, χθες με αποτέλεσμα το περιθώριο έναντι του αντίστοιχου γερμανικού τίτλου με απόδοση 1,05% να διαμορφωθεί στο 4,64% από το 4,62% που έκλεισε χθες.\nΣτη διατραπεζική αγορά τα επιτόκια σημείωσαν περαιτέρω υποχώρηση. Συγκεκριμένα, το επιτόκιο στο χρόνο κυμαίνονταν στο 0,357% από 0,360% στη διάρκεια των 9 μηνών κυμαίνονταν στο 0,268% από 0,271% το εξάμηνο παρέμεινε στο 0,191% στο τρίμηνο κυμαίνονταν στο 0,087% από 0,089%. Τέλος, στο μήνα το επιτόκιο διατηρήθηκε στο 0,01%.


Hualien Charming City Hotel, Χουαλιέν Ξενοδοχεία - Skyscanner\nNo. 19, Guoxìng 2nd Street, 970, Χουαλιέν, Ταϊβάν\nΠολύ καλόΜε βάση 263 κριτικές\nΟ σιδηροδρομικός σταθμός ήταν κοντά. Καταπληκτικά μαγαζιά. Ωραίο κτίριο. Φιλική ατμόσφαιρα.\nΑυτό το κατάλυμα (Hualien Charming City Hotel, Χουαλιέν) βρίσκεται στην καρδιά της πόλης, 5 λεπτά με το αμάξι από: Ναός Tianhuitang και Πάρκο Meilunshanshengtai. Στις σημαντικές παροχές περιλαμβάνονται επιχειρηματικό κέντρο που λειτουργεί 24 ώρες το 24ωρο, γρήγορο check-in και γρήγορο check-out. Οι εγκαταστάσεις εκδηλώσεων σε αυτό το ξενοδοχείο αποτελούνται από συνεδριακό κέντρο και αίθουσα συνεδριάσεων. Η υπηρεσία παραλαβής από το σιδηροδρομικό σταθμό παρέχεται χωρίς επιπρόσθετη επιβάρυνση (διαθέσιμο 24 ώρες το 24ωρο) και στους χώρους μας θα βρείτε επίσης δωρεάν στάθμευση με παρκαδόρο.\nΔωρεάν parking. Όμορφη περιοχή. Καταπληκτική τοποθεσία.\nΚαθαρό δωμάτιο. Καινούργιες πετσέτες. Όμορφη θέα.\nΚήπος, Πλυντήριο ρούχων, Wi-Fi, Καταστήματα, Εγκαταστάσεις για άτομα με ειδικές ανάγκες, Πολύγλωσσο προσωπικό, Τηλεόραση, Μη καπνίζοντες, Χρηματοκιβώτιο, Ανελκυστήρας\nΕκδοτήριο εισιτηρίων, Υπηρεσία θυρωρείου, Υπηρεσία δωματίου, Φύλαξη αποσκευών, Συνάλλαγμα, Ημερήσιος Τύπος\nΣάουνα, Τραπέζια μπιλιάρδου, Μασάζ


Έλεγχος ορθογραφίας στο Pages στο iPad - Apple Υποστήριξη (GR)\nΈλεγχος ορθογραφίας στο Pages στο iPad\nΤα ορθογραφικά λάθη διορθώνονται καθώς πληκτρολογείτε, εκτός αν έχετε απενεργοποιήσει τη ρύθμιση «Αυτόματη διόρθωση» για το iPad σας. Αν έχετε απενεργοποιήσει αυτή τη ρύθμιση, μπορείτε και πάλι να επισημαίνετε τα ορθογραφικά λάθη καθώς εισάγετε κείμενο σε έγγραφα Pages. Μπορείτε επίσης να προσθέσετε όρους στο λεξικό έτσι ώστε να μην επισημαίνονται ως ορθογραφικά λάθη.\nΈλεγχος και διόρθωση ορθογραφίας\nΑγγίξτε το , αγγίξτε «Ρυθμίσεις» και μετά αγγίξτε «Αυτόματη διόρθωση».\nΕνεργοποιήστε τη ρύθμιση «Έλεγχος ορθογραφίας» και στη συνέχεια αγγίξτε το έγγραφο για να κλείσετε τα χειριστήρια.\nΟι ανορθόγραφες λέξεις και οι λέξεις που δεν αναγνωρίζονται υπογραμμίζονται με κόκκινο χρώμα.\nΑγγίξτε μια ανορθόγραφη λέξη και μετά αγγίξτε τη σωστή ορθογραφία.\nΠροσθήκη και αφαίρεση λέξεων από το λεξικό ορθογραφίας\nΠροσθήκη λέξης: Αγγίξτε την υπογραμμισμένη λέξη και μετά αγγίξτε «Εκμάθηση ορθογραφίας» (μπορεί να χρειαστεί να αγγίξετε «Αντικατάσταση» πρώτα). Η λέξη θα προστεθεί στο λεξικό που χρησιμοποιείται από το Pages και άλλες εφαρμογές.\nΑφαίρεση λέξης: Αγγίξτε δύο φορές τη λέξη στο έγγραφό σας και μετά αγγίξτε «Κατάργηση εκμάθησης ορθογραφίας». Η λέξη θα αφαιρεθεί από το λεξικό που χρησιμοποιείται από το Pages και άλλες εφαρμογές.\nΣημείωση: Αν προσθέσετε μια λέξη στο λεξικό ορθογραφίας, προστίθεται για όλες τις γλώσσες.\nΑπενεργοποίηση του ορθογραφικού ελέγχου στο Pages\nΑγγίξτε το και μετά αγγίξτε «Ρυθμίσεις».\nΑγγίξτε «Αυτόματη διόρθωση» και στη συνέχεια απενεργοποιήστε την επιλογή «Έλεγχος ορθογραφίας».\nΑν δεν θέλετε να διορθώνονται αυτόματα οι λέξεις κατά την πληκτρολόγηση, απενεργοποιήστε την αυτόματη διόρθωση. Για οδηγίες, δείτε την παρακάτω εργασία.\nΑπενεργοποίηση αυτόματης διόρθωσης για τη συσκευή σας\nΌταν είναι ενεργοποιημένη η αυτόματη διόρθωση, οι ανορθόγραφες και οι άγνωστες λέξεις διορθώνονται αυτόματα καθώς πληκτρολογείτε. Η απενεργοποίηση της αυτόματης διόρθωσης δεν εφαρμόζεται μόνο στο Pages, αλλά και σε άλλες εφαρμογές όπου πληκτρολογείτε κείμενο, όπως το Mail.\nΣτην οθόνη Αφετηρίας της συσκευής σας, αγγίξτε «Ρυθμίσεις» και μετά αγγίξτε «Γενικά».\nΑγγίξτε «Πληκτρολόγιο» και μετά απενεργοποιήστε την «Αυτόματη διόρθωση».\nΔείτε επίσηςΑναζήτηση λέξεων στο Pages στο iPadΕύρεση και αντικατάσταση κειμένου στο Pages στο iPadΑυτόματη αντικατάσταση κειμένου στο Pages στο iPad\nΠροηγούμενη Χρήση στιλ γραφημάτων Επόμενη Αναζήτηση λέξεων


Αρχική Σελίδα > ΑΓΓΕΛΙΚΟ ΣΚΟΤΑΔΙ\nISBN Ebook: 978-960-496-602-8\nΠολύ ωραίο βιβλίο. Σε όποιον του άρεσε η σειρά "Αγγελοι" θα του αρέσει και αυτο το βιβλίο.\nΚαταπληκτική τριλογία.Μια απο της καλύτερες ιστορίες μεταφυσικού!!\nΑπλά τέλειο Περιμένω με ανυπομονησία τη συνέχεια...\nΠολύ ενδιαφέρον!!!! πρέπει να το διαβάσω σύντομα!\nΌταν το πρωτοείδα ήμουν σκεπτική με το θέμα των αγγέλων. Αλλά είπα να του δώσω μια ευκαιρία και πολύ καλά έκανα! Πολύ ενδιαφέρον βιβλίο! Όπως και οι χαρακτήρες είναι μοναδικοί!\nΆλλη μια τριλογία Άλλο ένα ερωτικό τρίγωνο ή μήπως όχι. Η ιστορία είναι ικανή να σε κρατήσει ξύπνιο/α μέχρι την τελευταία σελίδα. Περιγράφει τη ζωή μιας έφηβης που ενώ όπως κάθε έφηβη έχει ένα μέλλον και την ελευθερία να το κάνει ότι θέλει μαθαίνει πως κάποιοι προσπαθούν να το ελέγξουν. Βλέπουμε τη μάχη αυτής της έφηβης για την ελευθερία επιλογής. Το προτείνω χωρίς δεύτερη σκέψη.\nΚαθηλωτική τριλογία. Ήταν το έναυσμα μου για να ξεκινήσω την ανάγνωση λογοτεχνικών βιβλίων!!\nΔιάβασα την περίληψη και αμέσως κατέβασα τις πρώτες 30 σελίδες. Θέλω τόσο πολύ να το διαβάσω.\nΜόλις το τελείωσα και το τέλος του με κάνει να θέλω να ξεκινήσω το επόμενο αμέσως! Αν και σε κάποια σημεία η εξέλιξη ήταν αργή μέχρι να βρει τις δυνάμεις της η Σκάι, μου άρεσε πάρα πολύ!\nΕίναι πολύ ωραίο βιβλίο όμως το πιο απίθανο σε αυτό το βιβλίο είναι το τέλος του πραγματικά δεν έχω βρει βιβλία για να μου αρέσει το τέλος τους είναι από τα λίγα...\nΣυνταρακτικό! Έχω διαβάσει και τα 3 βιβλία και απλά ξετρελάθηκα!\nΛοιπόν, Αγγελικό σκοτάδι ωραίος τίτλος ,πολλά υποσχόμενος για την πλοκή και την ιστορία. Σαν αναγνώστρια τα διάβασα, συγκεκριμένα όλη την τριλογία όχι τόσο από περιέργεια της συνέχειας αλλά γιατί δεν ήθελα να αφήσω ημιτελής την ολοκλήρωση της έκδοσης γιατί ήθελα να έχω μια ολοκληρωμένη εικόνα στο μυαλό μου. Απογοήτευση τόσο στην περιγραφή τον εικόνων όσο και στην ''παρουσίαση'' των διαλόγων, μπερδεύει τον αναγνώστη σε ορισμένα σημεία. Καλό βιβλίο αλλά όχι για πάνω από μια φορά ανάγνωσης!\nΑγγελική σκοτάδι... Ωραίος τίτλος δε λέω αλλά στη συνέχεια το βιβλίο αυτό με απογοήτευσε... Ίσως γιατί μπερδεύεσαι με το ποιος μιλάει στους διαλόγους καθώς δε λέει ποιος μιλάει τη στιγμή που μιλάει... ίσως γιατί δεν υπάρχει ανάλυση των διάφορων γεγονότων, λείπει το συναίσθημα αρκετά αν πούμε ότι είναι για 14+ και τα γεγονότα εκτυλίσσονται πολύ αργά επαναλαμβάνοντας αρκετές λέξεις πολλές φορές. Σαν τέλος καλό... αν και έμενα προσωπικά δεν με τραβάει να διαβάσω τα επόμενα 2... Πάντως σαν εξώφυλλο όποιος το αγοράσει σαν έντυπο είναι πολύ ωραίο. Καλό αλλά όχι στα γούστα μου...\nΚαταπληκτικό! Το διάβασα μέσα σε δυο μέρες! Το συστήνω ανεπιφύλακτα!\nΑνυπομονώ να το διαβάσω! Φαίνεται να έχει πολλά κοινά με τα βιβλία της Lauren Kate.\nΩραίο ακούγεται. Μοιάζει με το Άγγελοι που λάτρεψα! Μάλλον θα διαβάσω και αυτό.\nΕίναι απλά μαγευτικό... Δεν ξέρω τι άλλο να πω δηλαδή... Τόσο ρεαλιστικό μα, συνάμα τόσο μα τόσο εξωπραγματικό. Σε ταξιδεύει, όχι απλά σε άλλο κόσμο αλλά σε άλλη διάσταση! Ο κόσμος και ο διχασμός της ηρωίδας σε κρατάνε προσηλωμένο μέχρι και την τελευταία σελίδα... απλά απερίγραφτο!


Περιμένουν την απάντηση Αναστασιάδη στον ΠΑΣ | ΟΦΗ, OFI :: Gentikoule\n"Οι άλλοι" —03/12, 12:19\nΠεριμένουν την απάντηση Αναστασιάδη στον ΠΑΣ\nΤο θέμα του προπονητή »καίει» τους ανθρώπους του ΠΑΣ, οι οποίοι μετά το ναυάγιο με τον Μάκη Χάβο απευθύνθηκαν στον Άγγελο Αναστασιάδη.\nΟ ίδιος ο 58χρονος τεχνικός μιλώντας στο passports.gr επιβεβαίωσε την επαφή με τον με τον πρόεδρο της ομάδας, Γιώργο Χριστοβασίλη, υπογραμμίζοντας ότι μέχρι το βράδυ της Κυριακής (4/12) θα έχει απαντήσει.\nΣυναντηθήκαμε με τον κύριο Χριστοβασίλη για να συζητήσουμε το ενδεχόμενο να αναλάβω την τεχνική ηγεσία του ΠΑΣ. Η συζήτηση έγινε σε καλό κλίμα. Το θέμα δεν είναι οικονομικό και το μοναδικό αγκάθι που υπάρχει αφορά ένα οικογενειακό πρόβλημα υγείας που αντιμετωπίζω με τη μητέρα μου.\nΘα το σκεφτώ με τα μέλη της οικογένειάς μου και θα αποφασίσω. Υποσχέθηκα στον πρόεδρο του ΠΑΣ ότι μέχρι την Κυριακή το βράδυ θα έχω δώσει την απάντησή μου είτε θετική είτε αρνητική», δήλωσε ο Άγγελος Αναστασιάδης.\nΕνώ σε ερώτηση για το γεγονός ότι είναι επιθυμητός από τον κόσμο της ομάδας, τόνισε «Θέλω να ξέρει ο κόσμος του ΠΑΣ ότι αποτελεί και δική μου επιθυμία να συνεργαστώ με τον ΠΑΣ Γιάννινα και μακάρι να πραγματοποιηθεί αυτή η συνεργασία».


Πώς πέθανε η Αθήνα – Κοσμοδρόμιο\nΠώς πέθανε η Αθήνα\nΟ Κώστας Μπακογιάννης τα κατάφερε. Μετά από τρεις περίπου δεκαετίες συστηματικής προσπάθειας διαδοχικών δημάρχων της Αθήνας να ικανοποίησουν τις επιθυμίες της άτυπης συνομοσπονδίας των συμφερόντων που οραματίζονται μία συγκεκριμένη εκδοχή του κέντρου της πρωτεύουσας, κατάφερε να πατήσει ανενόχλητος πόδι σε μία ανεξερεύνητη επικράτεια: με την ανάπλαση της Ομόνοιας παρέδωσε στους κατοίκους της Αθήνας το πρώτο έργο χωρίς κανένα πρόσχημα δημοκρατικότητας στον δημόσιο χώρο. Η νέα πλατεία πρακτικά φωνάζει σε όλα τα χρώματα του σιντριβανιού: “δεν σας θέλουμε εδώ” – και το πλήθος ζητωκραυγάζει.\nΤα κατάφερε και μάλιστα αναίμακτα. Απέναντί του βρήκε τις αναιμικές διαθέσεις ενός κόσμου που ανέπτυξε μιθριδατισμό απέναντι στον σταδιακό εκτοπισμό από την πόλη του. Υπέστη μαζικές εξώσεις, είδε ολόκληρες γειτονιές να ξηλώνονται και συνήθισε να μπαίνει στο μετρό με μπάρες, υπό το βλέμμα πάνοπλων αστυνομικών. Δέχθηκε τον κατακερματισμό: η μία γειτονιά να είναι πλούσια, η άλλη εναλλακτική, η τρίτη μικροαστική, η τέταρτη τουριστική – και τίποτα να μην δίνει το ερέθισμα πια να περάσεις το κατώφλι μιας περιοχής, αν δεν ανήκεις στον κλειστό κόσμο της. Στο τέλος, έμαθε και να παπαγαλίζει τους δημοσιολογούντες της πόλης. Για την πόλη του, ο Αθήναιος ξέρει μόνο να λέει ότι δεν είναι ευρωπαϊκή – και ως εκεί τον ενδιαφέρει.\nΑυτό δεν έγινε εν μία νυκτί. Ούτε είναι αποτέλεσμα κάποιου αιφνίδιου σοκ ή μιας βραχυπρόθεσμης στρατηγικής – άλλο αν ευνοείται από ειδικές συνθήκες ή αν οι άμεσα ωφελούμενοι παρεμβαίνουν στην κατάσταση με τις δικές τους ατζέντες. Χτίστηκε ιδέα προς ιδέα από το πρώτο μεγάλο παιχνίδι που έπαιξε στην Πλάκα η κάστα των μηχανικών, τα εκλεκτά παιδιά μιας Μεταπολίτευσης φτιαγμένης από τσιμέντο, χάλυβα και ΕΣΠΑ, που σε συνεργασία με την πολιτική εξουσία ξήλωσαν μία ζωντανή περιοχή, ύψωσαν τους τουρίστες ως ανάχωμα στους υπόλοιπους επίδοξους κατοίκους και εξασφάλισαν πολυτελείς κατοικίες για τους εαυτούς τους. Έγιναν προνομιακοί δημότες και οι κυκλοφοριακές ρυθμίσεις ή αναπλάσεις που επιθυμούσαν κατά περίπτωση ικανοποιούνταν πάντα. Έκτοτε, στον ιδεολογικό κόσμο της Μεταπολίτευσης, δεν τέθηκε ποτέ ξανά ζήτημα γειτονιάς, κουλτούρας ή ταυτότητας. Όλα ήταν οικονομία, οικοδομή και τουρισμός ή δεν είχαν καμία απολύτως σημασία.\nΑν κάτι έσωζε την πόλη, ήταν ότι επί το πλείστον η παρασιτική τάξη του νεοπλουτισμού ζούσε στη δική της autopia. Αυτο-εξόριστη στο υπόλοιπο Αττικής σε βλαχομπαρόκ McΜέγαρα με γερμανικό αμάξι στο γκαράζ, προικοσίδερα στην οροφή και εκκλησάκι για τη νομιμοποίηση του αυθαιρέτου, ελάχιστο ενδιαφέρον είχε για τη ζωή της πόλης. Μέχρι τη μέρα τουλάχιστον που η Αθήνα ανακοινώθηκε ως πόλη των Ολυμπιακών Αγώνων. Οι πολιτικοί μηχανικοί άρχισαν να σπέρνουν πολυκατοικίες ακαθόριστου “νεωτερικού” στυλ με οροφοδιαμερίσματα πάνω στα συντρίμμια των παλιών αθηναϊκών σπιτιών. Τα τερατουργήματα αυτά κατέλαβαν αστραπιαία οι έποικοι των προαστίων που κατέβηκαν να ζήσουν τον “ρυθμό της πόλης”. Στο τραπεζάκι του καφέ (ο οποίος έγινε στο μεταξύ εσπρέσο), η Athens Voice αντικατέστησε το ΚΛΙΚ, σίγουρα όχι με πάταγο, αλλά ούτε και με λυγμό.\nΟι Ολυμπιακοί Αγώνες πήραν τα προαστιακά κόμπλεξ των νέων Αθηναίων και τα έκαναν τραύματα – και οι νεοφώτιστοι αθηνολόγοι στα free press και αλλού έσπευσαν να τα καταστήσουν συλλογικά. Στο ντάτσουν που ίππευσε ο Διονύσης Σαββόπουλος στην τελετή λήξης των Ολυμπιακών Αγώνων, όλοι είδαν οποιονδήποτε άλλον εκτός από τον εαυτό τους. Η μόδα εξακολουθούσε να επιτάσσει να ζουν στο κέντρο της πόλης, αλλά κανείς τους δεν κατάφερε να προσαρμοστεί στην ιδέα ότι πλέον δεν ζει σε κάποια περιφραγμένη έκταση, όπου έχει την πολυτέλεια να μην συνυπάρχει με τον γείτονά του. Και μιας και αυτοί (μαζί με τα απανταχού συμφέροντα) ήταν που έγιναν το προνομιακό ακροατήριο της μεταδημοκρατικής εποχής, έτσι και οι δημοτικές αρχές έγιναν τα όργανά τους. Όλοι μαζί ήθελαν η Αθήνα να σταματήσει να είναι πόλη.\nΑυτό είναι ο Δήμος της Αθήνας, εδώ και τουλάχιστον τριάντα χρόνια: μια μηχανή που αλέθει τα πολιτισμικά κόμπλεξ του εκσυγχρονισμού και τα επιστρέφει ως ζημιογόνες αναπλάσεις. Γύρω του συνωστίζονταν δημοσιολογούντες της πόλης σε επιφανειακές διαμάχες εκ δεξιών και εξ ευωνύμων. Οι πρώτοι βάφτιζαν αδιάκριτα κάθε αθηναϊκό στοιχείο “πληγή του κέντρου”, εφόσον δεν τους θύμιζε τους άψυχους εμπορικούς περιπάτους που έκαναν στα κέντρα των μεγάλων ευρωπαϊκών πόλεων – ξεχνώντας ότι τα πρότυπά τους ήταν πλέον απονεκρωμένες καταναλωτικές Ντίσνεϊλαντ χωρίς καμία ιδιαίτερη ταυτότητα. Οι δεύτεροι, τουλάχιστον στη θεωρία, επιθυμούσαν δημόσιους χώρους, είχαν ενίοτε δημιουργικές ιδέες, αλλά κατά κανόνα η φαντασία τους ελάχιστα πήγαινε πέρα από τον φθόνο για τις εξευγενισμένες ευρωπαϊκές πόλεις.\nΑμφότεροι όμως εχθρεύονται ή (στην σπανιότερη και καλύτερη των περιπτώσεων) αγνοούν τα στοιχεία που έκαναν την Αθήνα την πιο ασχημόμορφη πόλη του κόσμου. Τα “χειρότερα πεζοδρόμια του κόσμου”, όπως μου είπε κάποτε γελώντας ο Ντέιβιντ Χάρβεϊ, ανήκουν σε μια πόλη κάποτε ζωντανή και φιλήδονη, πολυσχιδή και άναρχη, με μία ρευστή ταυτότητα που της επέτρεπε να εξελίσσεται από γωνία σε γωνία. Και αυτή η πόλη αυτή τη στιγμή θάβεται κάτω από τόννους τσιμέντου και κόμπλεξ.\nΗ Αθήνα είναι τρόπον τινά ένα ακούσιο πείραμα μεταστροφής του χώρου, ιδιαίτερα επιτυχημένο. Έχοντας έλλειψη στους παραδοσιακούς χώρους που οριοθετούν την κοινωνική ζωή στη “σωστή” πολεοδομία, η ίδια η πόλη παρότρυνε τους Αθηναίους να την οικειοποιούνται. Αφού δεν υπάρχουν πάρκα, τα παιδιά πηδούν τις μάντρες των δημόσιων σχολείων τα απογεύματα. Παπατζήδες και λαχειοπώλες στήνουν αυτοσχέδια σημεία συνάντησης για περαστικούς κάτω από την Αθηνάς. Ρακοσυλλέκτες κρατούν ζωντανούς τους δρόμους και την ιστορική μνήμη των αντικειμένων. Γειτονιές κάθε είδους επανεφευρίσκονται μέσα στις στοές του ιστορικού τριγώνου, γύρω από παλαιοβιβλιοπωλεία, δισκάδικα ή τσιπουράδικα. Η Βαρβάκειος αποτελεί τον διαταξικό πνεύμονα της πόλης που αναπνέει καλύτερα τις παραμονές της Καθαράς Δευτέρας.\nΑυτοσχέδια γλέντια στην Καισαριανή, το Μεταξουργείο και τον Κολωνό επιτρέπουν σε μία τρομερά πυκνοκατοικημένη πόλη να γνωρίζονται οι γείτονες μεταξύ τους. Κάθε είδους νυχτερινά μαγαζιά, από σκυλάδικα μέχρι εναλλακτικά μπαρ, πλαισιωμένα από την αχαλίνωτη υπαίθρια ζωή της πόλης με τους παράνομους θεατές των συναυλιών στα ανοιχτά θέατρα ή τα ξενύχτικα πάρτι στο Πεδίον του Άρεως, τον Στρέφη, το Πολυτεχνείο και την Πανεπιστημιούπολη απελευθερώνουν τον ελεύθερο χρόνο. Στις καταλήψεις κυοφορείται διαχρονικά κάθε είδους πολιτιστική πρωτοπορία. Όσο προχωράνε δε τα πεπαλαιωμένα (και εξαρχής σάπια) οράματα του “αρχαιολογικού περιπάτου”, τόσο εξαφανίζεται η ζωντανή σχέση των Αθηναίων με την αρχαιολογική κληρονομία και το ιδιαίτερο αστικό τοπίο που αυτή παρήγαγε: ένα-ένα τα αρχαία μνημεία δίπλα στα οποία συνέρρεαν παρέες με μπίρες και κρασιά, περιφράσσονται από κάγκελα.\nΤο κόμπλεξ του ευρωπαϊσμού δεν γνωρίζει σύνορα πολιτικών χώρων. Είναι σχεδόν οριζόντια η συναίνεση με την οποία προτιμώνται τα αποστειρωμένα, άκαπνα μαγαζιά ενός ακαθόριστου στυλ που σερβίρουν φίνο, μίζερο και απομονωμένο εσπρέσο, από τους ζωντανούς χώρους που αποτελούσαν τόπους συνεύρεσης, κοινωνικοποίησης και συνύπαρξης διαφορετικών ανθρώπων. Είναι κοινώς αποδεκτό ότι οι “ενοχλήσεις” της πόλης πρέπει να καταστέλλονται και ότι ο χώρος που βλέπουμε πρέπει συνεχώς να μεταμορφώνεται προς το κατά φαντασίαν ευρωπαϊκότερο. Μια φαντασία που ζει υπό τη σκιά του καταγωγικού συμπλέγματος του εκσυγχρονισμού δεν μπορεί να πάει πέρα από το να ζητάει πεζοδρομήσεις και καταστολή – και για αυτό όλοι κοιτάνε άνευροι τη γελοία δικαιολογία περί πανδημίας που έδωσε ο Δήμος Αθηναίων για να ξεκινήσει να εφαρμόζει τον αποκλεισμό και την απονέκρωση του ιστορικού κέντρου.\nΑθήνα όμως είναι το γιουσουρούμ, όχι η Ερμού. Η Βικτώρια, όχι η Πλατεία Κολωνακίου. Τα ημιπαράνομα σκυλάδικα πέριξ της Πλατείας Βάθης, όχι τα άνευρα κλαμπ με τον DJ να προσέχει μην ξεφύγει από την εξευγενισμένη τέκνο που δεν θέλει να ακούγονται τα ταμπούρα της. Η πάλαι ποτέ Βίλλα Αμαλίας, όχι το τυχαίο, ανέκφραστο cafe, βγαλμένο κατευθείαν από το Autocad για να σερβίρει κομπούχα από ραδίκια σε όσους θέλουν να φαντασιώνονται ένα άλλο πολιτισμικό στάτους. Αθήνα είναι οι άνθρωποι που αναπνέουν το χάος μιας αστικής εμπειρίας που τολμάει να ζει στον δρόμο, όχι η κάστα που δεν την απόλαυσε ποτέ και την αναδιαμορφώνει με τα κριτήρια ενός Σαββατοκύριακου στο Μόναχο. Αυτοί είναι εχθροί της πόλης – και ως τέτοιοι πρέπει να αντιμετωπίζονται.\nΑθήναΜεγάλος Περίπατοςπλατεία ΟμονοίαςΠΡΩΤΟΣΕΛΙΔΟ\nΕΚΤ: Ο κορονοϊός βλάπτει σοβαρά την υγεία της ευρωζώνης\n“Δεν μπορώ να αναπνεύσω”: Έτσι σκότωσαν τον Τζορτζ Φλόιντ


Αμάλ Κλούνεϊ: Παραιτείται από απεσταλμένη της Βρετανίας λόγω του νομοσχεδίου για το Brexit – Arouraios.gr – Ειδήσεις\nH δικηγόρος, που ειδικεύεται σε θέματα ανθρωπίνων δικαιωμάτων, υπέβαλε την παραίτησή της στον υπουργό Εξωτερικών – Χαρακτηρίζει «θλιβερό» το νομοσχέδιο για το Brexit\nΤην παραίτησή της από τη θέση της ειδικής απεσταλμένης του Ηνωμένου Βασιλείου για την ελευθερία των μέσων ενημέρωσης υπέβαλε στον υπουργό Εξωτερικών η Αμάλ Κλούνεϊ, όπως αποκαλύπτει ο Guardian. Αιτία της παραίτησης το αμφιλεγόμενο νομοσχέδιο της κυβέρνησης για την εσωτερική αγορά, που παραβιάζει το διεθνές δίκαιο.\nΚαταγγέλλοντας την απειλή του Μπόρις Τζόνσον να παρακάμψει τις υποχρεώσεις διεθνών συνθηκών της Βρετανίας στη συμφωνία αποχώρησης από την ΕΕ, η δικηγόρος χαρακτήρισε «θλιβερές» τις ενέργειες της κυβέρνησης.\nΌπως αναφέρει στην επιστολή παραίτησης προς τον υπουργό Εξωτερικών «έχω απογοητευτεί επειδή έμαθα ότι η κυβέρνηση σκοπεύει να εγκρίνει νομοθεσία –το νομοσχέδιο για την εσωτερική αγορά – που αν θεσπιστεί, θα παραβίαζε, από την ίδια την κυβέρνηση το διεθνές δίκαιο». Αν και η κυβέρνηση ανέφερε ότι η παραβίαση του διεθνούς δικαίου είναι «συγκεκριμένη και περιορισμένη, είναι θλιβερό για το Ηνωμένο Βασίλειο να μιλά για την πρόθεσή του να παραβιάσει διεθνή συνθήκη που υπέγραψε ο πρωθυπουργός εδώ και λιγότερο από έναν χρόνο».\nΗ Αμάλ Κλούνεϊ δηλώνει απογοητευμένη, καθώς πάντοτε ένιωθε περήφανη για τη φήμη του Ηνωμένου Βασιλείου ως χώρας πρωταθλήτριας στο διεθνές δίκαιο.\nΩς εκ τούτου, θεωρεί ότι «δεν έχει άλλη εναλλακτική από το να παραιτηθεί από τη θέση της».


Αποφυλακίζεται με όρους η Εύη Στατήρη μετά 19 ημέρες απεργίας πείνας - Ειδήσεις - νέα - Το Βήμα Online\nΑποφυλακίζεται με όρους η Εύη Στατήρη μετά 19 ημέρες απεργίας πείνας\nΑποφυλακίζεται η Εύη Στατήρη, με βούλευμα του Συμβουλίου Εφετών, ύστερα από 19 ημέρες απεργίας πείνας.\n2 Οκτωβρίου 2015, 16:28 Ενημερώθηκε: 2 Οκτωβρίου 2015, 16:29\nΑποφυλακίζεται η Εύη Στατήρη, με βούλευμα του Συμβουλίου Εφετών, ύστερα από 19 ημέρες απεργίας πείνας. Σύμφωνα με τον συνήγορο της κ. Φραγκίσκο Ραγκούση, της επιβάλλονται οι εξής περιοριστικοί όροι: απαγόρευση εξόδου από τη χώρα, παρουσία τρεις φορές τον μήνα στο αστυνομικό τμήμα της περιοχής όπου διαμένει αλλά και απαγόρευση επικοινωνίας με τους συγκατηγορούμενούς της. Ο τελευταίος όρος συνεπάγεται την απαγόρευση επικοινωνίας και με τον Γεράσιμο Τσάκαλο, σύντροφό της.\nΗ Εύη Στατήρη είχε προχωρήσει σε απεργία πείνας διαμαρτυρόμενη για την παράταση της προφυλάκισής της, πέραν του προβλεπομένου εξαμήνου, χωρίς άλλο επιβαρυντικό στοιχείο πέραν της σχέσης της με τον Γεράσιμο Τσάκαλο.\nΣύμφωνα με την τελευταία ιατρική γνωμάτευση, η 26χρονη έχει χάσει το 12,2% του βάρους της, ενώ η παράταση της αποχής από τη σίτιση θα μπορούσε να προκαλέσει μη αναστρέψιμες βλάβες στον οργανισμό της.\nΗ Στατήρη θα συνεχίσει να νοσηλεύεται στο Γενικό Κρατικό Νίκαιας, αλλά όχι σε θάλαμο κρατουμένων, στη Β΄ Παθολογική.


Μήπως δεν είσαι έτοιμη για συγκατοίκηση; - AllYou.gr\nΑν ταυτίζεσαι με τους παρακάτω λόγους, τότε μάλλον ας το ξανασκεφτείς\n| Ιαν 20, 2021\nΌλα ξεκινούν από μια οδοντόβουρτσα. Αν εσύ, ή εκείνος αποφασίσει μια ωραία μέρα να προσθέσει στο μπάνιο σου ή αντίστοιχα εσύ στο δικό του την οδοντόβουρτσά, τότε μάλλον τα πράγματα σοβαρεύουν. Η συγκατοίκηση συνήθως είναι το επόμενο βήμα που πολλά ζευγάρια θέλουν να κάνουν στην σχέση τους, όταν βλέπουν πως αυτή βαδίζει σε καλά μονοπάτια. Βέβαια, υπάρχουν και εκείνοι που δεν πρόλαβαν καν να το σκεφτούν έτσι και πήραν μονομιάς την απόφαση, όταν ο covid-19 μπήκε για τα καλά στην ζωή μας. Είτε ανήκεις στην πρώτη κατηγορία και σε βασανίζει αρκετά το ερώτημα αν είσαι έτοιμη να μείνεις μαζί του, είτε στην δεύτερη που παρόλη την προσωρινή μετακόμιση, έχεις δεύτερες σκέψεις στο να γίνει μόνιμη, ίσως τα παρακάτω facts σε βοηθήσουν να δεις καθαρά τι θέλεις και τι σου ταιριάζει πραγματικά.\nΗ ιδέα της συγκατοίκησης σε αγχώνει υπερβολικά. Ναι είναι φυσιολογικό να σε στρεσάρει προσωρινά μια τέτοια ιδέα, γιατί κακά τα ψέματα θα μπεις σε μια νέα φάση της ζωής σου, όμως αν το θέλεις πραγματικά, η χαρά και ο ενθουσιασμός θα υπερισχύσουν. Σίγουρα σου αρέσει που μένεις σπίτι του αρκετά συχνά ή ακόμα και για όλη την διάρκεια της καραντίνας, παρόλα αυτά η συγκατοίκηση είναι κάτι εντελώς διαφορετικό και συχνά πιο μόνιμο, όποτε οι δεύτερες σκέψεις ίσως να σε προειδοποιούν για κάτι.\nΤο οικονομικό κομμάτι έχει συζητηθεί; Για να ανοίξεις σπιτικό με τον καλό σου προϋποθέτει πως και οι δύο είστε ανοιχτοί στο να συζητήσετε για τα οικονομικά σας, χωρίς να κρύβεστε, ή να φοβάστε. Και οι δύο θα πρέπει να συνεισφέρετε στο ενοίκιο, στους λογαριασμούς και στα γενικότερα έξοδα. Φυσικά το να μείνεις μαζί με τον σύντροφό σου απλά και μόνο για να μοιραστείτε τα έξοδα, δεν συνυπολογίζεται στους βασικούς λόγος συγκατοίκησης.\nΔεν είσαι πρόθυμη να συζητάς μαζί του ότι σε απασχολεί. Ένας ακόμα λόγος που σου δείχνει ξεκάθαρα πως δεν είσαι έτοιμη για το επόμενο βήμα είναι πως δεν θέλεις να μιλάς σε εκείνον για αυτά που σου συμβαίνουν, είτε μέσα στην σχέση, είτε έξω από αυτή. Μάλιστα, αυτό δείχνει πως δεν έχετε αναπτύξει μεταξύ σας την απαραίτητη εμπιστοσύνη, όποτε πρώτα πρέπει να φτιάξετε το ζήτημα αυτό και τα υπόλοιπα στην ώρα τους.\nΗ αποφασιστικότητα μετράει...\nΦεύγεις από το πατρικό σου;\nΘέλεις να πετύχει η συγκατοίκηση μαζί του; 4 ακόμη συμβουλές για τη διακόσμηση της κοινής κατοικίας σας\nΈνα παιχνίδι συντροφικότητας που θα ...


Δημιούργησαν startup εκατομμυρίων χάρη στις σημειώσεις τους | Economistas.gr\nNewsroom 05/07/2019 11:27 ΕΛΕΥΘΕΡΟΣ ΧΡΟΝΟΣ\nΑνάμεσα σε μπύρες, συζητήσεις και διάβασμα, τρεις συμφοιτητές αποφάσισαν να ξεκινήσουν τη δική τους startup.\nΔημιούργησαν το Blinkist, μια εφαρμογή που συνοψίζει τις βασικές ιδέες τουλάχιστον 3.000 βιβλίων μη επιστημονικής φαντασίας μέσα σε 15 λεπτά κειμένων και ακουστικών αρχείων. Η ιστορία τους μπορεί να εμπνεύσει όσους θέλουν να κάνουν το επόμενο μεγάλο βήμα και δεν μπορούν.\nΗ ιστορία μιας startup από το μηδέν\nΟ Χόλγκερ Σέιμ, ο Νίκλας Χάνσεν και ο Σεμπάστιαν Κλέιν συναντήθηκαν στο Πανεπιστήμιο του Μάρμπουργκ. Μετά τις σπουδές τους, άρχισαν το μεταπτυχιακό τους και γρήγορα συνειδητοποίησαν ότι δουλειά και διάβασμα δεν πήγαιναν μαζί. Αναρωτήθηκαν, λοιπόν, πως θα μπορούσαν να αποκτήσουν γνώσεις από βιβλία, χωρίς να ξοδέψουν τόσο πολύ χρόνο. Τότε, ο Σεμπάστιαν θυμήθηκε πως πριν ξεκινήσει να εργάζεται διάβαζε πολλά επιστημονικά βιβλία και κρατούσε σημειώσεις οι οποίες τον βοηθούσαν να θυμηθεί τι είχε διαβάσει. Εστειλε τις σημειώσεις στους φίλους του για να επωφεληθούν κι αυτοί. Τότε, οι τρεις φίλοι σκέφτηκαν πως θα ήταν κουλ εάν μπορούσαν να βάλουν τις σημειώσεις του Σεμπάστιαν σε μια εφαρμογή για να διαβάζουν ενώ είναι στον δρόμο αλλά και να βελτιστοποιήσουν τον μη παραγωγικό χρόνο κατά τη διάρκεια της ημέρας. Το 2012 οι περισσότερες εφαρμογές πρόσφεραν διασκέδαση και όχι εκπαίδευση, γι’ αυτό και η παρέα προσέγγισε τον Τόμπι Μπέιλινγκ, ο οποίος είχε τις τεχνικές ικανότητες να κάνει το όνειρό τους να συμβεί. Σύντομα συνειδητοποίησαν πως τα apps για μάθηση είχαν μέλλον!\nΛίγες εβδομάδες αργότερα, βρέθηκαν στην Φρανκφούρτη. Πίνοντας μπύρες, συνέταξαν το επιχειρηματικό τους σχέδιο για τη δημιουργία μίας εφαρμογής που θα προσέφερε έναν νέο τρόπο μάθησης. Κάπως έτσι, βρέθηκαν στο Βερολίνο και «γεννήθηκε» το Blinkist.\nΜια ιδέα που έφτασε στη χρεοκοπία\nΤο 2012, κυκλοφόρησαν το Blinklist 1.0. Τα πρώτα χρόνια αποδείχθηκαν σκληρά. Οι οικονομικές δυσκολίες, οι χαμηλοί αριθμοί, τα θέματα που προέκυπταν με το προϊόν και η συνεργασία με τους κατάλληλους ανθρώπους έκαναν το Blinkist να παλεύει για δύο χρόνια. Η εταιρεία έφθασε κοντά στην πτώχευση δύο φορές, ενώ για δύο μήνες δεν μπορούσε να πληρώσει το προσωπικό της.\nΟμως, όπως φάνηκε η startup ήταν πολύ σκληρή για να πεθάνει. Διάφοροι επενδυτές κατανόησαν το όραμα και τις δυνατότητες της επιχείρησης και είδαν ότι υπάρχει μέλλον. Τα χρήματα σήμαιναν ότι το Blinklist θα μπορούσε να προσθέσει περισσότερα βιβλία και να φτιάξει μια ισχυρότερη ομάδα. Οι ιδρυτές τους ήθελαν να κάνουν τη διαφορά και τα χρήματα που τους δόθηκαν τους χάρισαν «φτερά».\nΑγγιξε τους 8 εκατ. χρήστες\nΠαρά τις δυσκολίες, το Blinklist άρχισε να βλέπει τους αριθμούς να αυξάνονται και ιδέες ήταν ακόμη περισσότερες. Δημιούργησαν αρχεία ήχου, έβαλαν σε λειτουργία αγγλικό περιεχόμενο, εισήγαγε 26 κατηγορίες nonfiction, πρόσθετε 10 νέους τίτλους στο app κάθε εβδομάδα και μέσα σε όλα αυτά χρηματοδότηση ύψους 35 εκατ. δολαρίων.\nΜέσα σε έξι χρόνια, τέσσερις άντρες μετά από μπύρες δημιούργησαν μια startup πολλών εκατομμυρίων δολαρίων και πλέον απασχολούν πάνω από 100 υπαλλήλους.\nΓια μια καλή επιχειρηματική ιδέα... λεφτά υπάρχουν!\n«Χρηματοδοτικά κεφάλαια για «δυνατές» νεοφυείς επιχειρήσεις πλέον υπάρχουν» τονίζει ο Σίμος Μπενσασσών.\n23/10/2018 14:45 Για μια καλή επιχειρηματική ιδέα... λεφτά υπάρχουν!\nΟ Τιμ Φέρις ένας γκουρού επιχειρηματικότητας επιθυμεί να βάζει τους ανθρώπους στο μονοπάτι της επιτυχίας. Γι' αυτό και τους δίνει συμβουλές που τους καθοδηγούν προς αυτή την κατεύθυνση.\n13/09/2019 13:28 Γκουρού επιχειρηματικότητας: Τα 16 βιβλία που πρέπει να διαβάσεις\nΣτις 11 Απριλίου η ψηφιακή τελετή βράβευσης του 1ου πανελλήνιου μαθητικού διαγωνισμού επιχειρηματικότητας νέων\nΤην Κυριακή 11 Απριλίου θα πραγματοποιηθεί η τελετή βράβευσης του 1ου πανελλήνιου μαθητικού διαγωνισμού επιχειρηματικότητας νέων, με προσανατολισμό στην αειφόρο ανάπτυξη που διοργανώνει το Envolve Entrepreneurship.\n06/04/2021 18:00 Στις 11 Απριλίου η ψηφιακή τελετή βράβευσης του 1ου πανελλήνιου μαθητικού διαγωνισμού επιχειρηματικότητας νέων


Ώρα για δουλειά στον Άρη\nΑρχική σελίδαSUPERLEAGUEΏρα για δουλειά στον Άρη\nΓιώργος Ζωίλης - 5:11:00 μ.μ.\nΗ άφιξη του Θόδωρου Καρυπίδη μέσα στην βδομάδα θα ξεκαθαρίσει το τοπίο για την νέα σεζόν.\nΑνεβάζουν τα μανίκια οι άνθρωποι της ομάδας της Θεσσαλονίκης, καθώς σιγά-σιγά επανέρχονται οι αγωνιστικές δραστηριότητες. Οι παίκτες την Τρίτη θα επιστρέψουν, χωρισμένοι σε γκρουπ στις προπονήσεις, όπως και οι υπόλοιπες ομάδες της Superleague 1.\nΤαυτόχρονα ο ισχυρός άνδρας της ΠΑΕ θα βρίσκεται στην πόλη για συζητήσεις με τον Άγγελο Χαριστέα και τον προπονητή, Μίχαελ Ένινγκ, έτσι ώστε να καθορίσουν το μπάτζετ για την επόμενη χρονιά, το οποίο θα προσαρμοστεί στις υπάρχουσες συνθήκες λόγω κορωναϊού.\nΕπιπλέον, ο Γερμανός τεχνικός μαζί με τον Άγγελο Χαριστέα και τους ανθρώπους τους, έχουν ήδη κάνει λίστα με πιθανούς μεταγραφικούς στόχους για το καλοκαίρι και περιμένουν τον Θόδωρο Καρυπίδη για να κινηθούν αναλόγως. Επίσης, στην ατζέντα των συναντήσεων σε περίοπτη θέση, βρίσκονται και τα ληξιπρόθεσμα συμβόλαια.


ΚΕΝΤΡΟ ΘΕΑΤΡΟΛΟΓΙΚΗΣ ΠΛΗΡΟΦΟΡΗΣΗΣ (ΒΙΒΛΙΟΘΗΚΗ)\nΓια τον κατάλογο της βιβλιοθήκης του Π.Ε.ΣΥ.Θ. πατήστε εδώ\nΑπό το Σεπτέμβριο 2006 λειτουργεί το Τμήμα Βιβλιοθήκης του Π.Ε.ΣΥ.Θ. και ο τομέας δανεισμού. Τα οικονομικά ενήμερα μέλη θα έχουν τη δυνατότητα πρόσβασης στον βιβλιογραφικό κατάλογο του Π.Ε.ΣΥ.Θ. αλλά και δανεισμού βιβλίων. Κάθε δανειζόμενος έχει το δικαίωμα να δανείζεται έως και 3 βιβλία κάθε φορά. Για τα βιβλία που αφορούν στο παιδικό θέατρο και την εκπαίδευση υπάρχει περιθώριο επιστροφής 7 ημερών, ενώ για τα βιβλία των υπολοίπων κατηγοριών υπάρχει περιθώριο επιστροφής 15 ημερών. Περαιτέρω, ο Π.Ε.ΣΥ.Θ. σχεδιάζει τη δημιουργία Κέντρου Θεατρολογικής Πληροφόρησης.\nΠρόκειται για μία επιστημονική βιβλιοθήκη που σκοπό θα έχει τη διευκόλυνση του ερευνητικού έργου των μελών της. Έχει παρατηρηθεί ότι στη θεατρολογική έρευνα στην Ελλάδα υπάρχει ο κίνδυνος αλληλοεπικαλύψεων καθώς και η έναρξη πρωτογενών ερευνών σε πεδία που ερευνούνται ήδη ή έχουν ερευνηθεί επαρκώς. Γι’ αυτό θα δοθεί ιδιαίτερη έμφαση στην απόκτηση και διάθεση για μελέτη αδημοσίευτων πτυχιακών, μεταπτυχιακών, διδακτορικών και μεταδιδακτορικών θεατρολογικών εργασιών παράλληλα με την εξασφάλιση των ήδη δημοσιευμένων μελετών είτε ως αυτοτελή έργα είτε σε συλλογικούς τόμους και περιοδικές εκδόσεις.\nΠαράλληλα στοχεύει να συγκεντρώσει όλες τις δυνατές πληροφορίες σχετικά με τις θεατρικές σπουδές στο εξωτερικό (Ευρώπη και στη συνέχεια Αμερική) διευκολύνοντας με αυτό τον τρόπο τα μέλη του στην αναζήτησή του κατάλληλου ιδρύματος για τη συνέχιση των σπουδών τους ή της έρευνάς τους.\nΣτην παρούσα φάση ο Σύλλογος προσπαθεί να συγκεντρώσει στοιχεία για την πορεία των θεατρολογικών ερευνών στην Ελλάδα και γι' αυτό η λίστα ανανεώνεται.\nΓι’ αυτό καλούμε τους θεατρολόγους – ερευνητές να μας στείλουν με e-mail πληροφορίες για τις εργασίες τους.\nΗ καταγραφή των βιβλίων, συγγραμμάτων και θεατρικών προγραμμάτων που υπάρχουν στη βιβλιοθήκη του Π.Ε.ΣΥ.Θ. δεν έχει ολοκληρωθεί. Καθώς η καταγραφή προχωράει, σταδιακά θα ανανεώνεται και η λίστα της βιβλιοθήκης.


KONSTANDI MEDIA SA: Δήμος Αθηναίων: Έως τη Δευτέρα 29 Μαϊου οι επανεγγραφές στους βρεφονηπιακούς σταθμούς\nΔήμος Αθηναίων: Έως τη Δευτέρα 29 Μαϊου οι επανεγγραφές στους βρεφονηπιακούς σταθμούς\nΞεκίνησαν σήμερα Τετάρτη 17 Μαΐου και θα διαρκέσουν έως τις 29 Μαΐου οι επανεγγραφές των παιδιών που ήδη φιλοξενούνται στους βρεφονηπιακούς σταθμούς του δήμου Αθηναίων. Κατά το ίδιο χρονικό διάστημα θα γίνει η υποβολή αιτήσεων και για τα αδέλφια των ήδη φιλοξενουμένων παιδιών.\nΣτους παιδικούς σταθμούς γίνονται δεκτά παιδιά ηλικίας από 6 μηνών μέχρι την ηλικία εγγραφής τους στην υποχρεωτική εκπαίδευση.\nΟι αιτήσεις υποβάλλονται μόνο ηλεκτρονικά από τους γονείς - κηδεμόνες προς το Δημοτικό Βρεφοκομείο Αθηνών (www.dbda.gr).\nΤα δικαιολογητικά επανεγγραφών αλλά και των νέων αιτήσεων εγγραφών για τα αδέρφια παραδίδονται στους/στις προϊστάμενους/ες των Παιδικών Σταθμών του δήμου Αθηναίων.\nΗλεκτρονικά, το ίδιο χρονικό διάστημα, θα γίνουν και οι επανεγγραφές των παιδιών εργαζομένων στον δήμο Αθηναίων και τα νομικά του πρόσωπα.\nΑνακοίνωση για τις νέες εγγραφές της περιόδου 2017-18 θα ακολουθήσει το επόμενο διάστημα.\nΤα απαιτούμενα δικαιολογητικά επανεγγραφής\n1.Βεβαίωση υγείας του παιδιού (είναι διαθέσιμη στην ιστοσελίδα του Δημοτικού Βρεφοκομείου Αθηνών, αλλά υπάρχει και σχετικό έντυπο στους Παιδικούς Σταθμούς), καθώς και φωτοτυπία των εμβολίων.\n2.Αντίγραφο εκκαθαριστικού σημειώματος εφορίας του τρέχοντος οικονομικού έτους. Σε περίπτωση που δεν έχει γίνει η εκκαθάριση της δήλωσης, θα υποβάλλεται αντίγραφο της δήλωσης φορολογίας εισοδήματος (Ε1) του τρέχοντος οικονομικού έτους. Όσοι γονείς δεν είναι εφικτό να έχουν το εκκαθαριστικό σημείωμα της εφορίας θα πρέπει να το προσκομίσουν στους/στις προϊστάμενους/ες των Παιδικών Σταθμών το αργότερο μέχρι 30/06/2017.\n3.Υπεύθυνη δήλωση, στην οποία οι γονείς δηλώνουν ότι αποδέχονται τους όρους λειτουργίας των Παιδικών Σταθμών και ότι τα αντίγραφα είναι ακριβή αντίγραφα των πρωτοτύπων. Επιπλέον, στην ίδια υπεύθυνη δήλωση, δηλώνονται τυχόν αλλαγές των στοιχείων της αρχικής αίτησης, με ταυτόχρονη προσκόμιση των απαιτούμενων, ανά περίπτωση, δικαιολογητικών (π.χ., αλλαγή οικογενειακής κατάστασης, όπως τριτεκνία, πολυτεκνία, χηρεία, διαζύγιο ή αλλαγή εργασιακής κατάστασης, π.χ. ανεργία, αλλαγή εργασίας).\nΓ) Αντίγραφο εκκαθαριστικού σημειώματος εφορίας του τρέχοντος οικονομικού έτους. Σε περίπτωση που δεν έχει γίνει η εκκαθάριση της δήλωσης, θα υποβάλλεται αντίγραφο της δήλωσης φορολογίας εισοδήματος (Ε1) του τρέχοντος οικονομικού έτους. Όσοι γονείς δεν είναι εφικτό (λόγω καθυστέρησης της έναρξης υποβολής δηλώσεων εισοδήματος) να έχουν το εκκαθαριστικό σημείωμα της εφορίας θα πρέπει να τα προσκομίσουν στους/στις προϊστάμενους/ες των Παιδικών Σταθμών το αργότερο μέχρι 30/06/2017.\n- Στον ιδιωτικό τομέα, απαιτείται πρόσφατη βεβαίωση εργασίας από τον εργοδότη, καθώς και αντίγραφο μηχανογραφημένων ενσήμων του πρώτου τριμήνου του τρέχοντος έτους ή σχετική βεβαίωση ασφαλιστικού φορέα ή αντίγραφο της αναγγελίας πρόσληψης ή αντίγραφο σύμβασης με τον εργοδότη.\n- Στο Δημόσιο, την Τοπική Αυτοδιοίκηση ή τα ΝΠΔΔ αυτών, απαιτείται πρόσφατη βεβαίωση εργασίας.\n- Όσοι είναι αυτοαπασχολούμενοι εκτός πρωτογενή τομέα, απαιτείται: α) Αντίγραφο της Δήλωσης Ενάρξεως Επιτηδεύματος στην Δ.Ο.Υ. ή βεβαίωση ασφαλιστικού φορέα ότι έχουν καταβληθεί ή ρυθμιστεί εισφορές. β) Υπεύθυνη δήλωση του Ν. 1599/86 περί μη διακοπής της άσκησης του επιτηδεύματος.\n- Όσοι είναι αυτοαπασχολούμενοι στον πρωτογενή τομέα, απαιτείται βεβαίωση ασφαλίσεως από τον Ο.Γ.Α. ή βεβαίωση από τον Ο.Γ.Α ότι έχουν καταβληθεί ή ρυθμιστεί οι ασφαλιστικές εισφορές.


TRIKALA WEB MAGAZINE FATSIMARE.GR: Ιουνίου 2010\nΟ Σ.Π.ΟΡ Τρικάλων στα μονοπάτια του Γράμμου\nΟ Γράμμος είναι η οροσειρά της βόρειας Ελλάδας που εκτείνεται με διεύθυνση ΒΔ – ΝΔ στις περιοχές Ηπείρου και Μακεδονίας που συνορεύουν με την Αλβανία.\nΕίναι οι κορυφές εκείνες που συνδέθηκαν με τη νεώτερη ιστορία της Ελλάδας από τις επιχειρήσεις που πραγματοποιήθηκαν στην περιοχή κατά τη διάρκεια του εμφυλίου πολέμου.\nΟι κορυφές αυτής της οροσειράς είναι ο Γράμμος (2520 μ.), η Κιάφα (2392 μ.) το Γκούμπελ (2248 μ.) , η Μαύρη Πέτρα (2169 μ.), ο Σούφλικας (2146 μ.), η Πάνω Αρένα (2198 μ.) και πολλές ακόμη με χαμηλότερο υψόμετρο. Για όλους μας είναι κορυφές περπατημένες και μάλιστα αρκετές φορές κατά καιρούς. Είναι τόπος ιερός, τόπος με ιστορία.\nΓια εκεί τραβήξαμε το περασμένο Σαββατοκύριακο με στόχο τις κορυφές Φλάμπουρο, Γκούμπελ, Τσάρνος, Πάνω Αρένα. Η ομάδα φτιάχτηκε την Παρασκευή το βράδυ και σχηματίστηκαν τρία γκρουπ. Το πρώτο ήταν των βιαστικών που φεύγοντας χαράματα Σαββάτου θα έκανε επιπλέον την ανάβαση στην Πάνω Αρένα και τη διαδρομή προς τις λίμνες Μουτσάλια. Το δεύτερο γκρουπ θα έφτανε το απόγευμα με σκοπό να ανεβεί στην κορυφή Τσάρνος και το τρίτο ήταν αυτό που θα φρόντιζε για τη διανυκτέρευση και για το πρόγραμμα της Κυριακής.\nΈτσι και έγινε. Η σύναξη των ομάδων έγινε αργά το σούρουπο του Σαββάτου στο απομακρυσμένο χωριό Πεύκος. Βέβαια η ανησυχία ήταν τι θα γίνει με τον Τάκη και πως θα μας βρει αφού έρχονταν αργά από τα Τρίκαλα και μόνος.\nΤο ξημέρωμα της Κυριακής μας βρήκε έτοιμους για τη χωμάτινη διαδρομή από τον Πεύκο προς τη Γράμμοστα, το πιο μακρινό χωριό του Γράμμου. Μιας ώρας διαδρομή με τα τζιπ, διαδρομή μέσα σε πυκνό δάσος όπου εναλλάσσονταν το λυγερόκορμο πεύκο με την δροσερή οξιά.\nΑπό τη Γράμμοστα πήραμε το δρόμο για τον Αυχένα που ενώνει τις κορυφές Γκούμπελ και Φλάμπουρο. Από εδώ περπατήσαμε κε κατεύθυνση ανατολική για να προσεγγίσουμε το Φλάμπουρο. Δεξιά μας είχαμε όλες τις ψηλές κορφές του Γράμμου. Εδώ σχηματίζεται η η μεγάλη λεκάνη που περιβάλλεται από πανύψηλες κορυφές και όμορφα λιβάδια όπου βόσκουν χιλιάδες πρόβατα και μεγάλα κοπάδια αγελάδων.\nΣτην κοιλάδα αυτή βρίσκονται οι πηγές του Αλιάκμονα. Κάτω χαμηλά διακρίνεται η Γράμμοστα που τώρα είναι ένα εργοτάξιο από τις κατασκευές των εξοχικών κατοικιών. Πριν από λίγα χρόνια εδώ δεν υπήρχε ούτε ένα σπίτι, παρά μόνο το εκκλησάκι όπου είχαμε κατασκηνώσει και ένα μικρό καταφύγιο. Είναι χαρακτηριστικό ότι στους παλιότερους χάρτες ονομάζεται «Ερείπια Γράμμου». Τώρα μετράμε είκοσι πέντε νέες κατοικίες. Βόρεια και πολύ κοντά μας είναι η Κορυτσά. Λίγο αριστερότερα και στο βάθος διακρίνεται η λίμνη και η πόλη της Οχρίδας. Αυτή θα δούμε καλύτερα από την κορυφή Γκούμπελ που θα ανεβούμε στη συνέχεια. Ανατολικότερα ξανοίγεται η Μακεδονία. Δυτικά διακρίνονται αρκετά χωριά της Αλβανίας και πιο κοντά μας το πέρασμα «Πόρτα Οσμάν».\nΟ Πέτρος δεν αργεί να βγάλει το κολατσιό (ντομάτα, ψωμί και τυρί). Πρέπει να πάρουμε δυνάμεις. Έχουμε ακόμα να ανεβούμε στο Γκούμπελ αλλά και να αναζητήσουμε το μονοπάτι για το νοσοκομείο των αντρών του ΔΣΕ κατά τη διάρκεια του εμφυλίου πολέμου σε μια από τις πιο δύσβατες χαράδρες του Γράμμου, αφήστε που έχουμε και ένα τετράωρο γεμάτο για την επιστροφή στα Τρίκαλα.\nΤο Σαββατοκύριακο 3-4/7 είναι προγραμματισμένη εκδρομή στα Άγραφα και ανάβαση στην κορυφή Φτέρη.\nΠληροφορίες στα γραφεία του συλλόγου μας - Ομήρου 6 (κάτω από το ΚΑΠΗ), τηλ. 24310 72077 κάθε Παρασκευή από 9.00 έως 11 μμ. Ενδιαφέρουσες ειδήσεις και υλικό θα βρείτε στην ιστοσελίδα μας στη διεύθυνση www.trikalasport.gr\nΑναρτήθηκε από fatsimare.gr στις 6/30/2010 07:15:00 μ.μ.\nΤελικά, έχει πάρει το χρίσμα από την Νέα Δημοκρατία ο Μιχάλης Ταμήλος η όχι;\n- Και ξαφνικά Σκρέκας για τον Δήμο Τρικκαίων;\n- Δυσαρέσκεια "Χατζηγακικών" με την κίνηση Ταμήλου να βραβεύσει Μπονώτη\n- Η κίνηση αυτή έχει και άλλο...στόχο.\n- Το μπαλάκι στον Μαγκούφη για υποψηφιότητα στο ΠΑΣΟΚ\nΟι κινήσεις στην Νέα Δημοκρατία.\nΜε την ολοκλήρωση του συνεδρίου της Νέας Δημοκρατίας άνοιξαν και τυπικά οι διαδικασίες για τις υποψηφιότητες του κόμματος στις δημοτικές εκλογές διαβάζουμε στην "ΕΝΗΜΕΡΩΣΗ".\nΜε τον πρόεδρο της ΝΟΔΕ Τρικάλων Νίκο Μουζακιάρη να δηλώνει:\n«Φρόνημά μας, του προέδρου μας και όλης της παράταξης, είναι να πάμε με τους καλύτερους.\nΚατά περίπτωση θα συζητήσουμε για όλες τις υποψηφιότητες ξεχωριστά. Θα δούμε το τι ψηφοδέλτιο γίνεται, το τι στήριξη θα ζητήσουν οι υποψήφιοι και από κει και πέρα θα πράξουμε ανάλογα».\nΔιαδικασίες που πρέπει να τρέξουν γρήγορα μιας και επίσημα η προεκλογική περίοδος ξεκινά στις 7 Ιουλίου.\nΧρίσμα λοιπόν δεν έχει πάρει ακόμη ο Ταμήλος. Ένα σημερινό δημοσίευμα του trikalanews.gr έρχεται να "ταράξει" τα νερά στην τοπική Ν.Δ.\nΣτο «παιχνίδι» για τον Δήμο Τρικκαίων και Θεόδωρος Σκρέκας\nΟ πρώην βουλευτής Τρικάλων και νυν πολιτευτής της Νέας Δημοκρατίας Θεόδωρος Σκρέκας φέρεται να έχει εκδηλώσει ενδιαφέρον να ηγηθεί του «γαλάζιου» ψηφοδελτίου για τον Δήμο Τρικκαίων.\nΤο ενδιαφέρον αυτό, έχει μεταφερθεί και στην «Ρηγίλλης» και η εξέλιξη αυτή οδηγεί σε νέα δεδομένα για τον Δήμο Τρικκαίων.\nΟ κ. Σκρέκας θεωρείται η ιδανική λύση για να κρατήσει η Νέα Δημοκρατία στα Τρίκαλα τις αναμενόμενες απώλειες που υπάρχουν από τις δύο θητείες του Μιχάλη Ταμήλου και οι οποίες μπορούν να οδηγήσουν στην απώλεια του Δήμου Τρικκαίων για το κόμμα της αξιωματικής αντιπολίτευσης.\nΚίνηση του δημάρχου ενόψει της 7ης Νοεμβρίου η βράβευση Μπονώτη\nΕίναι ξεκάθαρο πως επρόκειτο για πολιτική κίνηση του δημάρχου ενόψει της 7ης Νοεμβρίου τόνισε η αντιπολίτευση του Δήμου στην χθεσινή συνεδρίαση.\nΣτόχος του Δημάρχου να κερδίσει την υποστήριξη Μπονώτη - Λέγκα - Παπαστεργίου.\nΣίγουρα όμως αυτή η κίνηση Ταμήλου δυσαρέστησε τους "Χατζηγακικούς" καθώς είναι γνωστές οι σχέσεις του πρώην προέδρου του Ερυθρού Σταυρού με τον τέως υπουργό κάτι που φάνηκε στην ψηφοφορία με την αντίδραση των Δεληλίγκα, Πολυμερόπουλου, Καταβούτα...\nΚαλά πληροφοριμένες πηγές του fatsimare αναφέρουν πως η κίνηση αυτή έχει και άλλο...στόχο.\nΓίνεται να προλάβει το πολιτικό "τρίο" και να μην αντιδράσει στην περίπτωση καθόδου του Πολιτευτή του ΛΑΟΣ Κώστα Πατέρα με τον συνδυασμό Ταμήλου κάτι το οποίο ήταν σίγουρο και διεμηνύθη στον Δήμαρχο από την πλευρά κυρίως Παπαστεργίου.\nΔεν..."τσίμπησε" ο Μαγκούφης\nΤο μπαλάκι στον Μαγκούφη για υποψηφιότητα στον Δήμο Τρικκαίων πήγαν να ρίξουν στο τοπικό ΠΑΣΟΚ με τον βουλευτή να μην...τσιμπάει και να απαντά:\n«Έχω μάθει να σέβομαι την ετυμηγορία του Τρικαλινού λαού»\nΜε αυτή την φράση ο Βουλευτής του ΠαΣοΚ, δεν αφήνει κανένα περιθώριο… αυτοπρότασης να διεκδικήσει τον Δήμο Τρικκαίων σε δηλώσεις του στο trikalanews.gr\n«ο Τρικαλινός λαός με τίμησε και μου ζήτησε πριν από λίγους μόλις μήνες να τον εκπροσωπήσω στο Ελληνικό Κοινοβούλιο»…\nΣυνεπώς δική του διάθεση να … μετακομίσει στον Δήμο Τρικκαίων δεν υπάρχει και απομένει μόνο εκείνο το ενδεχόμενο να «επιστρατευτεί πολιτικά» από την «Ιπποκράτους» που φαντάζει πια ως το «αδύναμο σενάριο», μετά το μεγάλο ενδιαφέρον που υπάρχει από 11 άτομα να τεθούν επικεφαλής του «πράσινου» ψηφοδελτίου για τον Δήμο Τρικκαίων.\n«Εγώ αν ήθελα να διεκδικήσω τον Δήμο Τρικκαίων θα το είχα ανακοινώσει μόνος μου γιατί είμαι σοβαρός άνθρωπος και υπεύθυνος απέναντι σε αυτούς που με τιμούν με την ψήφο τους», ανέφερε ο κ. Μαγκούφης.\nΑναρτήθηκε από fatsimare.gr στις 6/30/2010 06:48:00 μ.μ.\nΕιλικρινά, είναι ντροπή για μια πόλη σαν τα Τρίκαλα...\nΔιαβάστε το μήνυμα που έστειλε μέσω facebook μία συμπολίτισσα, η Έλενα Καπερώνη\n"Από την Παρασκευή είμαι μέσα στην απογοήτευση. Βγήκαμε τα μέλη του Φιλοζωικού συλλόγου Τρικάλων να μαζέψουμε τις ελάχιστες μηνιαίες συνδρομές και βρεθήκαμε μπροστά σε μια τραγική κατάσταση.\nΤα χρήματα που μαζεύτηκαν ήταν ελάχιστα (φτάνουν δε φτάνουν για τις τροφές μιας εβδομάδας), αφού πολλοί από αυτούς που μας στήριζαν, μας ανακοίνωσαν ότι δε διευκολύνονται πλέον να μας δίνουν το μήνα αυτά τα 5 euro!!!!!!!!!!!!!\nΔε θέλω να φανταστώ πως θα φτάσουμε στο σημείο σα σύλλογος να σηκώσουμε τα χέρια ψηλά και να πουμε ότι δεν μπορούμε να συνεχίσουμε το έργο μας.\nΑλλά δυστυχώς τα πράγματα είναι πάρα πολύ δύσκολα αυτή τη στιγμή. Καταφύγιο με 100 ζώα, συντηρείται αυτή τη στιγμή από τα 4 μέλη που πηγαίνουν στο καταφύγιο και βιώνουν τις δυσκολίες, που δίνουν μεγάλο μέρος από το μισθό που παίρνουν για να καλυφθούν οι ανάγκες των ζώων του καταφυγίου.\nΤο μεγαλύτερο πρόβλημα? Οι στειρώσεις. Μόνο τον προηγούμενο μήνα για τις στειρώσεις πληρώσαμε 600 euro. Όλα από την τσέπη μας, μιας και δεν υπάρχει κτηνίατρος συμβεβλημένος από το Δήμο.\nΑυτή τη στιγμή πρέπει να στειρωθούν 10 ζώα, 5 από αυτά μανούλες που κυκλοφορούν στις γειτονιές της πόλης.\nΈχω καταλάβει πως αν υπάρχει θέληση μπορούν να γίνουν θαύματα. Όσοι απο εσάς θα μπορούσατε να μας βοηθήσετε να συνεχίσουμε το ποιοτικό έργο μας, με κατάθεση 1 euro ο καθένας, ο λογαριασμός του συλλόγου είναι ο Εθνική Τράπεζα Αρ. λογ: 833/296037-04."\nΦιλοζωικός Σύλλογος Τρικάλων\nΑναρτήθηκε από fatsimare.gr στις 6/30/2010 04:32:00 μ.μ.\nMoto-show στα πλαίσια του 7oυ Rocking under the Rocks Motorbike Festival – Kalampaka 2010 με Μότο-καλλιστεία, Μότο-παιχνίδια !\nΗ Μοτοσυκλετιστική Λέσχη Καλαμπάκας (ΜΟ.ΛΕ.Κ.) σας προσκαλεί στο 7th Rocking Under The Rocks Motorbike Festival στις 16, 17 & 18 Ιουλίου στα ριζά των βράχων των Μετεώρων στην Καλαμπάκα.\nΦέτος και για πρώτη χρονιά η Μο.Λε.Κ. αναβαθμίζει την συμμετοχή της στο γνωστό φεστιβάλ διοργανώνοντας παράλληλα μοτοσυκλετιστική συνάντηση με παράλληλες εκδηλώσεις όπως Moto-show από τους κορυφαίους και μοναδικούς στην Ελλάδα SXS Coco & Loco, Μότο-καλλιστεία, Μότο-παιχνίδια, BMX street contest, συναυλίες από 18 συγκροτήματα και αμέτρητα χιλιόμετρα σουβλακολουκάνικα συνοδευμένα από τουλάχιστον ένα πλανήτη μπύρα!\nΠεριμένουμε τη συμμετοχή σας στα Μότο-καλλιστεία με τις πιο όμορφες, ιδιαίτερες, περίεργες, ακριβές και χλιδάτες μηχανές σας. Η βαθμολογία θα εξαρτηθεί από τη βαφή – design, βελτιώσεις, μετατροπές, φαντασία, γυαλίσματα νίκελ & αερογραφίες. Κάθε μοτοσικλέτα θα διαγωνιστεί στην κατηγορία που συμφωνεί με τον τύπο της και στην κατηγορία με τις περισσότερες συμμετοχές οι τρεις πρώτοι θα βραβευθούν και με χρηματικό έπαθλο!\nΣτις συναυλίες θα συμμετάσχουν ο Φίλιππος Πλιάτσικας, οι Firewind, τα Κόκκινα Χαλιά και άλλοι..\nΓια περισσότερες πληροφορίες επικοινωνήστε μαζί μας στο 6957187319 Τασίκας Γιώργος.\nΜοτοσυκλετιστική Λέσχη Καλαμπάκας.\nΑναρτήθηκε από fatsimare.gr στις 6/30/2010 04:27:00 μ.μ.\nMε πολλά «όχι» και...διαρροές η απόφαση του Δήμου Τρικάλων να τιμηθεί ο Σπύρος Μπονώτης\nΜε τους 4 δημοτικούς συμβούλους της «Τρικκαίων» Πολιτεία, τον Γιώργο Καϊκη της ΔΑΣ, τον Μπάμπη Δεληλίγκα της συμπολίτευσης, να καταψηφίζουν και τον Αντιδήμαρχο Αλέκο Πολυμερόπουλο να απέχει της ψηφοφορίας...\n...ψηφίστηκε η εισήγηση του δημάρχου Τρικκαίων Μιχάλη Ταμήλου να τιμηθεί από τον Δήμο ο πρώην Πρόεδρος του Παραρτήματος Τρικάλων του Ελληνικού Ερυθρού Σταυρού και πεθερός του Βουλευτή της Ν.Δ. Σπύρος Μπονώτης.\nΓια την «Τρικκαίων Πολιτεία», ήταν ξεκάθαρο πως επρόκειτο για …πολιτική κίνηση του δημάρχου ενόψει της 7ης Νοεμβρίου, ενώ μια ερώτηση του Βασίλη Παπαϊωάννου για το διαδικαστικό της τελετής απονομής της τιμής προς τον κ. Μπονώτη, προκάλεσε τον σχολιασμό του κ. Λάππα με την φράση «θέλεις εξηγήσεις για την …τήβεννο που θα φορά ο δήμαρχος;».\n«Τον τίμησε ο Ελληνικός Ερυθρός Σταυρός και θα τον τιμήσουμε εμείς που δεν έχουμε τιμήσει τον Νεκτάριο Κατσόγιαννο και την Μαρούλα Κλιάφα που οφείλουμε την ιστορία της πόλης;», αναρωτήθηκε ο Μπάμπης Δεληλίγκας και πρόσθεσε «να τιμήσουμε και επιχειρηματίες που έδωσαν και δίνουν δουλειά σε εκατοντάδες Τρικαλινούς σε χαλεπούς οικονομικά καιρούς όπως των Αφων Δερπανόπουλου και του κ. Σαράντη».\n«Γιατί τότε που ο κ. Μπονώτης καρατομήθηκε στο τραπέζι που έκανε ο κ. Μαρτίνης στα Τρίκαλα δεν είπε ο δήμαρχος ούτε μια καλή κουβέντα για τον κ. Μπονώτη;», αναρωτήθηκε ο Θανάσης Τσιάρας με τον δήμαρχο να απαντά «δεν θα μπούμε εμείς στα εσωτερικά του ΕΕΣ, εμείς εξετάζουμε την προσφορά του κ. Μπονώτη στον τόπο μας».\n«Γιατί δεν τιμήθηκαν άλλοι Τρικαλινοί όπως ο Θανάσης Τριγώνης, ο Κώστας Παπαστεργίου, η Όλγα Μανωλάκη και η Μαρούλα Κλιάφα; Να γίνει Επιτροπή και να τιμηθούν όλοι μαζί και όχι ο καθένας χωριστά», ζήτησε η Νίτσα Καταβούτα.\n«Υπάρχει μια πικρία κάποιων προσώπων που δεν έχουν τιμηθεί για την προσφορά τους ειδικά πολιτικοί που μου εξέφρασαν το παράπονο όπως ο Χρήστος Οικονόμου και ο Κώστας Γεωργολιός», ανέφερε ο κ. Ταμήλος.\n«Πρέπει να είμαστε πολύ προσεχτικοί σε αυτού του είδους τις τιμές και κανένας δεν κρίνεται εν ζωή. Μπαίνουν σκιές σκοπιμότητας σε μια πελατειακή λογική ενόψει εκλογών», ανέφερε ο κ. Λάππας με τον κ. Ταμήλο να απαντά «Τα μετάλλια δίνονται εν ζωή και μετά θάνατον οι …πλατείες», «ούτε εν ζωή ούτε μετά θάνατον τιμήσαμε την Όλγα Μανωλάκη» επέμενε η κ. Καταβούτα, ενώ ο Δημήτρης Παπαστεργίου σχολίασε πως «πρέπει να γίνεται συζήτηση στην Διαπαραταξιακή γιατί θα γεμίσουμε από …μπλοκάκια με αιτήματα ενόψει εκλογών.\nΤελικά η εκδήλωση τιμής όπως τόνισε ο Πρόεδρος του Δημοτικού Συμβουλίου, θα γίνει εντός του Ιουλίου.\nΑναρτήθηκε από fatsimare.gr στις 6/30/2010 04:20:00 μ.μ.\nΟλοκληρώθηκαν όλες οι εργασίες στο Ζωολογικό κήπο Τρικάλων\nΤην οριστική παραλαβή του έργου που αφορά τη βελτίωση υποδομών του Ζωολογικού Κήπου Τρικάλων, καλείται να εγκρίνει το δημοτικό συμβούλιο του Δήμου Τρικκαίων στην συνεδρίαση που θα πραγματοποιήσει σήμερα Τρίτη, αφού πλέον έχουν ολοκληρωθεί όλες οι παρεμβάσεις που απαιτούνταν να γίνουν.\nΣύμφωνα με την εισήγηση που υπάρχει από τη Διεύθυνση Τεχνικών Υπηρεσιών έχουν πια γίνει όλες οι εργασίες που ήταν να γίνουν σε επίπεδο χωματουργικών, περιφράξεων, ηλεκτρομηχανολογικών, υαλοστάσια, λιθοδομές, χρωματισμοί, ξύλινες κατασκευές κ.ο.κ. Η εργολαβία είχε γίνει από τον ανάδοχο Κατσιάβα-Νάτση και με τις εργασίες που έγιναν ουσιαστικά έχει αλλάξει η εικόνα που παρουσιάζει πλέον ο Ζωολογικός Κήπος που βρίσκεται στο Λόφο του Προφήτη Ηλία.\nΕίναι μια όαση αφού φιλοξενεί σε οργανωμένους χώρους θηλαστικά, πτηνά και ερπετά, της πανίδας τεσσάρων Ηπείρων και αποτελεί έναν από τους βασικότερους πυρήνες των ψυχαγωγικών, εκπαιδευτικών και φιλοζωικών δραστηριοτήτων της περιοχής.\nΜαζί όμως με την τυπική παραλαβή του έργου, το δημοτικό συμβούλιο καλείται να αποφασίσει και για την παραχώρηση του Ζωολογικού Κήπου για τη διαχείριση και εκμετάλλευση στην "Αστική Ανάπτυξη" Τρικάλων.\nΩς γνωστόν ο Ζωολογικός κήπος υπάγεται στη Διεύθυνση Πρασίνου και Κηποτεχνίας του Δήμου Τρικκαίων και η αναβάθμιση του είχε ξεκινήσει προ τριετίας, ώστε να είναι ότι καλύτερο μπορεί να υπάρχει για τους επισκέπτες.\nΗ λειτουργία όλων των υποδομών και η συνεχής βελτιστοποίηση, απαιτεί ευελιξία ως προς τη διαχείριση του και για αυτό προτείνεται η φροντίδα του Ζωολογικού κήπου να παραμείνει στη Διεύθυνση Πρασίνου, αλλά η διαχείριση και εκμετάλλευση να περάσει στα χέρια της "Αστικής Ανάπτυξης".\nΑυτή θα μεριμνήσει για την αναβάθμιση του Ζωολογικού κήπου και τα όποια έσοδα προκύψουν από την εκμετάλλευση τους θα επενδύονται στο Ζωολογικό κήπο.\nΑυτό θα κληθούν το βράδυ της Τρίτης να αποφασίσουν οι δημοτικοί σύμβουλοι.\nΑναρτήθηκε από fatsimare.gr στις 6/29/2010 04:18:00 μ.μ.\nΜία αμιγώς ποδοσφαιρική παρέα αντάμωσε στην Καλαμπάκα διαβάζουμε στο sportrikala...\nΗ ποδοσφαιρική παρέα\nΕν τω μεταξύ, πάτος για τον...Γρεβενιώτη τεχνικό στο γκάλοπ της ίδιας σελίδας. Μετά βίας, 7% όσων ψήφισαν τον θέλουν πάλι πίσω... Τόσοι πολλοί.\nΈχει πολλούς...θαυμαστές στην πόλη μας ο Γιώργος...!\nΚαι κλάμα το μπακακάκι......(Που είναι το μπακακάκι;) Οεο ;\nΝάτο, νάτο το μπακακάκι...!!!\nΑναρτήθηκε από fatsimare.gr στις 6/29/2010 02:46:00 μ.μ.\nΓυμνόστηθη στην παραλία η Monica Bellucci το σύμβολο του sex (photos).\nΤο «ρεπορτάζ παραλίας» δεν είναι Ελληνική εφεύρεση και κάθε χρόνο τέτοια εποχή οι paparazzi παίρνουν τις πλαζ αναζητώντας εκείνο το στιγμιότυπο που θα τους εξασφαλίσει μια καλή επιταγή.\nΑίσθηση έκαναν οι φωτογραφίες της Monica Bellucci που κάνουν το γύρο του κόσμου, τραβηγμένες κατά τη διάρκεια ολιγοήμερων διακοπών σε κάποια ευρωπαϊκή παραλία… Μήπως για το σουξέ των φωτογραφιών ευθύνεται το γεγονός ότι η Monica είναι τόπλες;\nΠάντως δεν υπάρχουν σχόλια καθώς η Monica Bellucci παραμένει χάρμα οφθαλμών… ειδικά αν σκεφτούμε ότι είναι πλέον 46 χρόνών (γενιά του ?64) και μόλις πριν από περίπου ένα μήνα γέννησε το δεύτερό της παιδί. Στο πλευρό της ήταν ο σύζυγός της Vincent Cassel, ενώ το ζευγάρι δεν έδειχνε να αντιλαμβάνεται την παρουσία του paparazzi.\nΘυμίζουμε ότι η Monica Bellucci, φωτογραφήθηκε γυμνή κατά τη διάρκεια της εγκυμοσύνης της για λογαριασμού του ιταλικού Vanity Fair, ενώ έκανε πριν μερικές μέρες την πρώτη της δημόσια εμφάνιση μετά την εγκυμοσύνη της, στο πάρτι που έδωσαν οι Dolce & Gabbana στο Μιλάνο για τα 20 χρόνια ανδρικής μόδας.\nΣε ότι αφορά τα επαγγελματικά σχέδια του ζεύγους, η Bellucci φέτος το καλοκαίρι θα επιστρέψει στη μεγάλη οθόνη με την ταινία «Sorcerer's Apprentice», με συμπρωταγωνιστή τον Nicolas Cage. Ο Vincent Cassel από την πλευρά του πρόσφατα ολοκλήρωσε την ταινία «The Black Swan» μαζί με την ανερχόμενη Mila Kunis και την λαμπερή Natalie Portman.\nΑναρτήθηκε από fatsimare.gr στις 6/29/2010 02:37:00 μ.μ.\nHotel Prince Stafilos στην Σκόπελο - Καλοκαιρινή Προσφορά Ιουλίου\nΔιακοπές στην Σκόπελο με απίθανες προσφορές...\n490 ευρώ το δίκλινο 7 διανυκτερεύσεις με buffet πρωϊνό\n550 ευρώ τρίκλινο 7 διανυκτερεύσεις με buffet πρωϊνό\nΤετράκλινο 700 ευρώ 7 διανυκτερεύσεις με buffet πρωϊνό\nΑναρτήθηκε από fatsimare.gr στις 6/29/2010 01:53:00 μ.μ.\nΕτικέτες Μικρές αποδράσεις\nMichael Jackson: Πέντε αξέχαστες στιγμές (video).\nΈνα χρόνο μετά το θάνατο του βασιλιά της Pop και τα αφιερώματα σε όλα τα μέσα δίνουν και παίρνουν. Διαλέξαμε για σας πέντε από τις στιγμές που έχουν σημαδέψει την πορεία του Michael Jackson και αποτελούν μέχρι σήμερα σημείο αναφοράς.\nΤο φιλί με την Lisa Marie Pressley στα MTV Video Awards του 1994.\nΟ Michael Jackson είχε παντρευτεί την κόρη του Elvis to 1994, ενώνοντας έτσι τα "βασίλειά" τους. Εκείνος ο γάμος είχε δημιουργήσει ελπίδες για ανάκαμψη στην καριέρα του και το ζευγάρι έκανε μια εμφάνιση στα MTV Video Awards εκείνο το Σεπτέμβρη. Από τότε μέχρι σήμερα έχουν γίνει συζητήσεις επί συζητήσεων για το εάν εκείνο το φιλι ήταν αυθόρμητο ή σκηνοθετημένο.\nΗ ηχογράφηση του We Are the World\nO Michael Jackson έγραψε μαζί με τον Quincy Jones αυτό το τραγούδι, που ταυτίστηκε με τις φιλανθρωπικές προσπάθειες για την εξάλειψη της πείνας στην Αφρική. Τα έσοδα από τις πωλήσεις του ξεπέρασαν τα 63 εκ. δολάρια και έδειξαν το δρόμο για πολλές μελλοντικές προσπάθειες.\nTo Thriller γίνεται το album με τις περισσότερες πωλήσεις στην ιστορία.\nTo Thriller, που κυκλοφόρησε τον Νοέμβριο του 1982, κατέκτησε τον τίτλο του πρώτου σε πωλήσεις δίσκου στην ιστορία, και παραμένει έως σήμερα το άλμπουμ με τις μεγαλύτερες πωλήσεις όλων των εποχών, έχοντας πουλήσει 105 εκατομμύρια αντίτυπα παγκοσμίως σύμφωνα με το Guinness World Records.\nΗ πρώτη τηλεοπτική εμφάνιση με τους Jackson 5 στο Ed Sullivan's Show.\nΉταν 14 Δεκεμβρίου του 1969. Οι Jackson 5 ήταν απλά ένα υποσχόμενο μουσικό συγκρότημα από το Gary της Indiana, όταν εμφανίστηκαν στο κορυφαίο τηλεοπτικό πρόγραμμα εκείνης της εποχής... το Ed Sullivan Show. Εκείνη η εμφάνιση έκανε τους Jackson 5 το πιο καυτό συγκρότημα εκείνης της εποχής. To video που ακολουθεί είναι από τη δεύτερη εμφάνισή τους στο ίδιο show λίγους μήνες αργότερα..\nO Michael Jackson χορεύει για πρώτη φορα το Moonwalk.\nTο Μάρτιο του 1983 ο Μichael Jackson βρέθηκε στην επετειακή εκδήλωση για τα 25 χρόνια της Motown. Αφού ολοκλήρωσε την εμφάνισή του με τους υπόλοιπους Jacksons, έκλεψε την παράσταση χορεύοντας για πρώτη φορά τις φιγούρες - σήμα κατατεθέν του. Το Moonwalk υπό τους ήχους του Billie Jean!\nΑναρτήθηκε από fatsimare.gr στις 6/29/2010 12:01:00 μ.μ.\nΑναρτήθηκε από fatsimare.gr στις 6/29/2010 08:55:00 π.μ.\nΝΟΔΕ Τρικάλων: Άρχισαν οι διώξεις από το ΠΑΣΟΚ\n«Για μια πράξη κομματικού ρεβανσισμού» κάνει λόγο σε ανακοίνωσή της η ΝΟΔΕ Τρικάλων για το θέμα της απόλυσης 269 υπαλλήλων αορίστου χρόνου από την «Αγρογή Α.Ε.».\nΌπως αναφέρει «προέρχεται από το βαθύ ΠΑΣΟΚ που αντιπροσωπεύει ο Αντιπρόεδρος της κυβέρνησης, Θεόδωρος Πάγκαλος, ο οποίος έρχεται ως τιμητής των πάντων και αφού πρώτα διόρισε δεκάδες χιλιάδες κομματικούς εγκάθετους στο Δημόσιο την δεκαετία του '80 επιχειρεί την εξυγίανση του δημοσίου διώκοντας τους ανεπιθύμητους σε αυτόν υπαλλήλους, τους οποίους είχε στοχοποιήσει η παράταξή του προεκλογικά, ρίχνοντας τόνους λάσπης για την νομιμότητα των προσλήψεών τους, οι οποίες κρίθηκαν νόμιμες παρά τις παρασκηνιακές προσπάθειες του Υπουργείου Αγροτική Ανάπτυξης και Τροφίμων, για το αντίθετο».\nΤονίζεται επίσης ότι «οι 269 υπάλληλοι της “Αγρογή Α.Ε.” που αδικούντα κατάφορα από τις δια τάξεις του νομοσχεδίου, σίγουρα θα δικαιωθούν στα Ελληνικά και Ευρωπαϊκά Δικαστήρια. Σε καμία περίπτωση δεν θα επιτρέψουμε την επιστροφή της χώρας στις εποχές των “κλαδικών” του ΠΑΣΟΚ και την εγκατάσταση ενός νέου «πράσινου» κομματικού κράτους».\nΑναρτήθηκε από fatsimare.gr στις 6/28/2010 09:13:00 μ.μ.\nΈρχεται ο μεγάλος αντίπαλος του facebook;\nΣτο twitter έχει ξεκινήσει μια φήμη για το "Google me" , τον μεγάλο αντίπαλο του Facebook που ετοιμάζει η Google. πολύ σύντομα λέγεται οτι...\n...θα ειναι κοντά μας και τότε θα δούμε τι πραγματικά ειναι αυτό και κατα πόσο θα μπορέσει να χτυπήσει το εδραιωμένο πλέον Facebook.\nΗ Google εχει κατα καιρούς κάνει μεγάλα χτυπήματα σε θεωρούμενους σαν "κυρίαρχους", όπως έκανε με το gmail και με το chrome. Θα τα καταφέρει άραγε αυτή τη φορά;\nΑναρτήθηκε από fatsimare.gr στις 6/28/2010 09:02:00 μ.μ.\nΣτην τελική ευθεία η ανάδειξη του Ασκληπιείου Τρίκκης\nΠαρουσιάστηκε στο δημαρχείο Τρικάλων η μελέτη του σημαντικού έργου\nΤη μελέτη για την ανάδειξη του αρχαιολογικού χώρου του Ασκληπιείου της Τρίκκης παρουσίασε στο δήμαρχο Τρικκαίων κ. Μιχάλη Ταμήλο, ο κ. Λεωνίδας Π. Χατζηαγγελάκης, αρχαιολόγος , Διευθυντής της ΛΔ' Εφορείας Προϊστορικών και Κλασσικών Αρχαιοτήτων.\nΣε δηλώσεις του ο δήμαρχος Τρικκαίων κ. Μιχάλης Ταμήλος υπογράμμισε πως το συγκεκριμένο έργο έχει ενταχθεί στο ΕΣΠΑ, με προϋπολογισμό 1,1 εκατ. ευρώ. Από την πλευρά του δήμου, διευκρίνισε ο ίδιος, θα πρέπει να βοηθήσουμε να ολοκληρωθούν κάποιες επιμέρους μελέτες, που περιλαμβάνουν τη βελτίωση των ομβρίων, κατασκευή ραμπών όπως και μεταλλικές κατασκευές, προκειμένου να επιταχυνθεί η διαδικασία. Επίσης ο δήμος θα πρέπει άμεσα να προχωρήσει σε πρόκληση των ιδιοκτητών που έχουν τα οικόπεδα μέσα στον αρχαιολογικό χώρο για να μπορέσουμε σε ανταλλαγή ή αποζημίωση για να μπορέσουν να παραδοθούν στην ανασκαφική διαδικασία. Ακόμα ο κ. Ταμήλος πρόσθεσε πως μετά από πολλά χρόνια γίνεται εφικτό να αναβαθμιστεί το Ασκληπιείο, μια παρέμβαση που θα προσφέρει πολλαπλά οφέλη στην πόλη συνολικότερα. Από την πλευρά μας τόνισε ο κ. Χατζηαγγελάκης είναι να αναβαθμιστεί λειτουργικά το σημείο της ανασκαφής και η περιοχή να μπορεί μελλοντικά να ενοποιηθεί με τους γειτονικούς ελεύθερους χώρους των δύο εκκλησιών. Απώτερος στόχος είναι η δημιουργία ενός υπερτοπικού πόλου γνώσης και αναψυχής με την πλήρη έννοια του όρου.\nΣτόχος μας είναι όχι μόνο να συντηρηθεί ο αρχαιολογικός τόπος, αλλά και να προκαλέσει το ενδιαφέρον των επισκεπτών της πόλης. Επιδίωξή μας τόνισε ακόμα είναι τις επόμενες μέρες να κατατεθεί το τεχνικό δελτίο στην Περιφέρεια Θεσσαλίας ώστε να γίνει η έγκριση αυτού και συνεπακόλουθα το έργο της ανάδειξης.\nΚεντρική ιδέα της μελέτης εστιάζεται σε μια ελεύθερη θέαση του χώρου, ενώ είναι αναγκαίο να έχουμε ελεγχόμενη πρόσβαση.\nΟ βασικός σκοπός της επέμβασης - ανάδειξης είναι να προσφέρει όσο το δυνατόν μια εποπτικότερη εικόνα των αρχαίων κατασκευών και να βοηθήσει στην ανάγνωση των διαφορετικών ιστορικών φάσεων. Στο πλαίσιο των εργασιών ανάδειξης, με στόχο την προαγωγή της αναγνωσιμότητας και επισκεψιμότητας του χώρου, θα υλοποιηθούν εργασίες καθαρισμού, στερέωσης και συντήρησης ερειπίων (ψηφιδωτά δάπεδα).\nΟ χώρος θα οροθετηθεί με την κατασκευή διακριτικής περίφραξης.\nΘα δημιουργηθούν διάδρομοι θέασης και προσέγγιση.\nΘα αντικατασταθεί το υπάρχον στέγαστρο προστασίας με νέο μεγαλύτερο και ασφαλέστερο, ενώ θα κατασκευαστεί σύστημα συλλογής και απορροής όμβριων από τις διάφορες υψομετρικές στάθμες του αρχαιολογικού χώρου. Επίσης προβλέπεται δίκτυο ηλεκτροφωτισμού ανάδειξης και τοποθέτηση πινακίδων με πληροφοριακό υλικό.\nΤο ζητούμενο τονίστηκε είναι να παραμείνει ο αρχαιολογικός χώρος οπτικά καταρχήν ελεύθερα πμοσβάσιμος όλο το εικοσιτετράωρο, αλλά και η επισκεψιμότητα του να αυξηθεί όσο το δυνατόν περισσότερο μέσα σε μια διακριτική φύλαξη σε προβλεπόμενα ωράρια. Η πορεία κλείνει με τον ρωμαϊκό λουτρώνα και την κατασκευή προστατευτικού στεγάστρου. Το στέγαστρο επιλέχθηκε με σκοπό να προσφέρει προστασία στην ανασκαφή, αλλά και ένα στεγασμένο κομμάτι περιπάτου.\nΓια το στέγαστρο επιλέγεται μεταλλική\nΑποστόλης Ζώης - erevna\nΑναρτήθηκε από fatsimare.gr στις 6/28/2010 08:19:00 μ.μ.\nΜια Βραζιλιάνα από άλλο πλανήτη στο διαδίκτυο !\nMarisa Dias ... Βραζιλιάνα απο τον Δία !!!\nTo βρήκα στον kokoras\nΑναρτήθηκε από fatsimare.gr στις 6/28/2010 08:14:00 μ.μ.\nΔήλωση Νίκου Λέγκα με αφορμή την ολοκλήρωση του 8ου Συνεδρίου της Ν.Δ.\nΟ βουλευτής Τρικάλων της Νέας Δημοκρατίας Ν Λέγκας με αφορμή την ολοκλήρωση των εργασιών του 8ου Συνεδρίου του κόμματος έκανε την ακόλουθη δήλωση:\n«Οι εργασίες του 8ου Συνεδρίου της Νέας Δημοκρατίας έδωσαν την ευκαιρία σε χιλιάδες πολίτες από όλη τη χώρα, που αποτελούν τη βάση του κόμματος, να εκφράσουν τις απόψεις τους, αποδεικνύοντας ότι πολλές φορές είναι πολύ πιο μπροστά απ’ όλους μας.\nΜέσα από το διάλογο που αναπτύχθηκε για το σύνολο των μεγάλων ζητημάτων που απασχολούν τον τόπο και κυρίως μέσα από τις συγκεκριμένες εναλλακτικές προτάσεις για όλα τα προβλήματα, με πρώτο και κυρίαρχο την έξοδο της χώρας από την κρίση, η Νέα Δημοκρατία αποδεικνύει εμπράκτως ότι ανοίγει ένα νέο κεφάλαιο, ότι γυρίζει σελίδα.\nΕνωμένη όσο ποτέ προχωρά στη διαμόρφωση της Νέας Εποχής. Αναγεννημένη κι έχοντας ως παρακαταθήκη αυτές τις πρωτόγνωρες συμμετοχικές διαδικασίες, δεν επαναπαύεται. Αρχίζει δουλειά, μέσα στην Κοινωνία, μαζί με την Κοινωνία, μακριά από μικροπολιτικές επιδιώξεις, ώστε να συνδιαμορφωθεί η Στρατηγική της Ελπίδας.\nΕπικεντρώνοντας σε προτάσεις και λύσεις ρεαλιστικές, με γνώμονα την Αλήθεια και το Δημόσιο Συμφέρον, χαράζει καθημερινά την κόκκινη γραμμή απέναντι στον Λαϊκισμό και τον Καιροσκοπισμό.\nΗ νέα αυτή ασυμβίβαστη πορεία, έχοντας απέναντι της μόνο όσους αντιμάχονται το κοινό συμφέρον, έχει ως στόχο τη διαμόρφωση του νέου πλειοψηφικού ρεύματος\nπου θα οδηγήσει σε διέξοδο διαφορετική από την Υποταγή και την Συρρίκνωση\nΣτην πορεία αυτή, ο Νομός Τρικάλων μπορεί και πρέπει να ανακτήσει τη θέση που του αξίζει μέσα από μια συμμαχία ευθύνης όλων όσοι πρεσβεύουν το μετρήσιμο αποτέλεσμα. Και στην πορεία αυτή δεν περισσεύει κανένας ”.\nΑναρτήθηκε από fatsimare.gr στις 6/28/2010 08:07:00 μ.μ.\nΌλοι μαζί για τον ΑΟ Τρίκαλα - Πλεξίδας: "Αν με στηρίξει η πόλη θα πάμε για εξάδα"\nΣυναινετικός συγκαταβατικός και αποφασισμένος να οδηγήσει τον ΑΟ Τρίκαλα στον δρόμο των επιτυχιών και στη Β’ Εθνική έδειξε με τις δηλώσεις του ο Ε. Πλεξίδας.\nΜε μπροστάρη τον Βαγγέλη Πλεξίδα και το νομό σαν βασικό στήριγμα ο ΑΟ Τρίκαλα μπορεί να καθιερωθεί στις μεγάλες κατηγορίες.\nΑυτό ήταν το βασικό συμπέρασμα της ανοικτής συνέλευσης που πραγματοποιήθηκε στο «Αετών Μέλαθρον» έτσι ώστε να τεθούν οι βάσεις για τη δημιουργία μιας ισχυρής ομάδας.\nΣτην ανοικτή συγκέντρωση παραβρέθηκαν ο Βαγγέλης Πλεξίδας, πολιτικοί παράγοντες και αρκετοί φίλαθλοι. Ο μεγαλομέτοχος της ΠΑΕ αρχικά έκανε μια τοποθέτηση λέγοντας πως δε θα ήθελε να αφήσει αυτή την προσπάθεια. «Δε θέλω να αφήσω αυτή την ομάδα. Μάτωσα και έτρεξα για αυτήν. Στη Β’ Εθνική όμως ή πρωταγωνιστείς ή πέφτεις και θα πρέπει να βοηθήσουν τα Τρίκαλα για να υπάρξει ομάδα».\nΑναφέρθηκε πως θα χρειαστεί άμεσα ένα σημαντικό ποσό για την αύξηση του μετοχικού κεφαλαίου το οποίο θα καλύψει αυτός ενώ τη συνέχεια ακολούθησε να συζήτηση σχετικά με τις πηγές εσόδων της ομάδας.\nΌπως τόνισε ο Βαγγέλης Πλεξίδας θα πρέπει να καλυφτεί το 1/3 της αύξησης του μετοχικού κεφαλαίου από τα έσοδα που θα φέρουν τα εισιτήρια διαρκείας, τις διαφημίσεις και τις άλλες πηγές εσόδων.\nΤι πρέπει να γίνει για να δουλέψει η ομάδα\nΑμέσως μετά τέθηκαν τα σημεία τα οποία θα πρέπει να λειτουργήσουν για να προχωρήσει η οργάνωση της ομάδας. Ποια είναι αυτά;\nΟμάδα Νέων: Πρέπει να δημιουργηθεί μια ομάδα νέων με τα καλύτερα παιδιά των Τρικάλων. Σε αυτό το κομμάτι θα ζητηθούν ποδοσφαιριστές από ομάδες του νομού για να τη στελεχώσουν. Θα γίνου συζητήσει με τις ερασιτεχνικές ομάδες και θα πρέπει οι πρόεδροι να κάνουν θυσίες και να παραχωρήσουν παίκτες.\nΑκαδημία ΑΟ Τρίκαλα: Για την ακαδημία, έχουν γίνει συζητήσεις με τον Ασκληπιό και ο Θόδωρος Μακρής έχει συμφωνήσει για να μετονομαστεί η ακαδημία του σε «Ακαδημία ΑΟ Τρίκαλα».\nΗ άποψη που ακούστηκε είναι πως θα πρέπει άπαντες να τρέξουν για να βοηθηθεί αυτή η ακαδημία των Τρικάλων. Να τονιστεί πως η ομάδα νέων δε θα προκύψει μόνο από την Ακαδημία του Ασκληπιού. Την διοίκηση της ακαδημίας, θα αναλάβει ο Θόδωρος Μακρής μαζί με άτομα δικής του επιλογής.\nΕισιτήρια διαρκείας: Θα δημιουργηθεί μια επιτροπή που θα αναλάβει το κομμάτι προώθησης των διαρκείας τα οποία θα είναι σε προσιτές τιμές και από τα οποία η ομάδα περιμένει να πάρει μεγάλη οικονομική βοήθεια.\nΣτην επιτροπή αυτή θα συμμετάσχει από τους Σακαφλιάδες ο Άκης Αναστασίου ο οποίος όπως φάνηκε έχει ήδη δημιουργήσει ένα πλάνο σε συνεργασία με την διοίκηση. Θα πρέπει όμως να βρεθεί και ένα άτομο, γνώστης της τρικαλινής αγοράς, ο οποίος και θα προσφέρει σημαντική βοήθεια.\nΕπιτροπή… Αθήνας: Χρησιμοποιούμε τον αδόκιμο αυτόν όρο για μια ομάδα 2-3 ατόμων η οποία θα παρακολουθεί τις εξελίξεις στην πρωτεύουσα και θα είναι κοντά στα κέντρα αποφάσεων. Βασικό ρόλο στην ομάδα αυτή θα έχει ο Αποστόλης Μπραχάλας και ο Βασίλης Γαντζούλας οι οποίοι θα εκτελούν χρέη ειδικού συμβούλου.\nΕπιτροπή πίεσης σε Νομαρχία – Δήμο: Η τοπική αυτοδιοίκηση θα πρέπει να σταθεί κοντά στον ΑΟ Τρίκαλα και στη νέα σεζόν με πιο ισχυρό ρόλο.\nΣε αυτή θα συμμετάσχουν οι Αναστάσιος Τζιμόπουλος, Νίκος Σακκάς, Γιώργος Νάκης και ο Βαγγέλης Πλεξίδας\nΓενικός Διευθυντής: Βασικό ρόλο για να βοηθήσει στη σωστή διαχείριση των οικονομικών της ομάδας θα έχει ο Γιάννης Βλαχοκώστας ο οποίος και προτάθηκε από τον Βαγγέλη Πλεξίδα σαν γενικός διευθυντής του ΑΟ Τρίκαλα\nΓραφείο τύπου: Το πόστο αυτό θα αναλάβει μια κοπέλα σε συνεργασία με το νυν υπεύθυνο, Νίκου Μουτσίκα.\nΥπεύθυνος Ασφαλείας Γηπεδου: Ο Γιώργος Τσιγάρας θα εξακολουθήσει να έχει αυτό το πόστο ενώ θα επιλέξει και κάποιο άτομο για επιπλέον βοήθεια.\nΥπεύθυνος Υποδοχής Γηπέδου: Ο Λευτέρης Τζερεμές θα είναι ο άνθρωπος που θα υποδέχεται τις ομάδες στο Δημοτικό Στάδιο της πόλης.\nΓια αύξηση μετοχικού κεφαλαίου θα υπάρξει από την Τετάρτη ένας λογαριασμός στην ProBank από όπου και θα αγοραστούν οι μετοχές. Αν δε θα βρεθούν τα απαραίτητα χρήματα τότε ο ίδιος ο μεγαλομέτοχος θα καλύψει το ποσό.\nΟ Βαγγέλης Πλεξίδας έδωσε δυο στόχους οι οποίοι θα ήθελε να επιτευχθούν για να βοηθηθεί σημαντικά η ομάδα\nΝα πουληθούν 800 διαρκείας για αν καλυφθεί το 1/3 του Μετοχικού κεφαλαίου.\nΝα υπάρχουν σε κάθε ματς 2000 θεατές.\n«Πρέπει να βοηθήσουμε όλοι μαζι»\nΚλείνοντας, ο Βαγγέλης Πλεξίδας ξεκαθάρισε τις προθέσεις του λέγοντας: «Αν αποφασίσουμε να βοηθήσουμε όλοι μαζί… εγώ θα είμαι δίπλα. Αν δε βοηθηθώ, θα σταματήσω τον Δεκέμβριο και ας έχω χάσει κάμποσα χιλιάρικα. Δε στερώ τη θέση του προέδρου από κανέναν. Όποιος θέλει μπορεί να βάλει χρήματα και να γίνει αυτός πρόεδρος».\nΑναρτήθηκε από fatsimare.gr στις 6/28/2010 07:59:00 μ.μ.\nΤα αποτελέσματα του τουρνουά των Μετεώρων στην Καλαμπάκα - Το τρόπαιο στην ακαδημία «Ζόραν Μπάμποβιτς»\nΜε την καλύτερο τρόπο αποχαιρέτησε η Ακαδημία 1 του Ζόραν Μπάμποβιτς το 2ο Διεθνές Τουρνουά Μετεώρων που διεξήχθη στην Καλαμπάκα.\nΟι νεαροί Τρικαλινοί αφού επικράτησαν της Δήμητρας/Απόλλων με 3-1, του Καμβουνιακού Δεσκάτης με 5-0 και αφού αναδείχθηκαν ισόπαλοι με σκορ 1-1 κόντρα στην Κοζάνη, πήραν την πρώτη θέση στον όμιλο τους και αγωνίστηκαν στον τελικό με τον ΑΟ Χανίων όπου και οι παίδες του Ζόραν Μπάμποβιτς επικράτησαν με 3-0 και κατέκτησαν το τρόπαιο.\nΤα γκολ για την Ακαδημία σημείωσαν οι Ζαφειρόπουλος, Βερβέρας και Κάλφας.\nΜε τους αγώνες κατάταξης ολοκληρώθηκε χθες το 2ο Διεθνές τουρνουά των Μετεώρων, ένα τουρνουά το οποίο και φέτος αποτέλεσε σημείο αναφοράς για το παιδικό ποδόσφαιρο.\nΠλέον ο θεσμός… πρέπει να θεωρείται δεδομένος. Η επιτυχία των δυο τουρνουά, η αποδοχή τους από τις ομάδες αλλά και η μεγάλη συμμετοχή… αναγκάζουν τα Μετέωρα και γενικότερα την περιοχή της Καλαμπάκας να στηρίζει κάθε χρονιά αυτή την προσπάθεια έτσι ώστε το τουρνουά να γιγαντωθεί ακόμη πιο πολύ.\nΣυνολικά 73 αναμετρήσεις έλαβαν χώρα στα γήπεδα του Δήμου Καλαμπάκας με τους δεκάδες νεαρούς ποδοσφαιριστές να χαίρονται τα παιχνίδια, να ξεδιπλώνουν το ταλέντο τους και να αφήνουν ικανοποιημένους τους προπονητές τους.\nΤα συνολικά αποτελέσματα των αγώνων έχουν ως εξής:\nΑσκληπιός - Δήμητρα 2-3\nΜετέωρα - AET 1-4\nΜακεδονικός Κοζ 1 - Νέοι Χανίων 3-0\nΜακεδονικός Κοζ 2 - Δεσκατη 3-2\nΡεπό : Λουτράκι - Άγιος Ιερόθεος\nΑσκληπιός - Μακεδονικός Κοζ 1 5-3\nΜετέωρα - Μακεδονικός Κοζ 2 0-0\nΛουτράκι - Δήμητρα 2-1\nΆγιος Ιερόθεος - AET 3-2\nΡεπό : Χανιά - Δεσκατη\nΑσκληπιός - Λουτράκι 2-0\nΜετέωρα - Άγιος Ιερόθεος 0-8\nΧανιά - Δήμητρα 1-0\nΔεσκατη - AET 3-1\nΡεπό : Μακεδονικός Κοζ 1, 2\nΜετέωρα - Δεσκατη 1-4\nΑσκληπιός - Χανιά 1-0\nΜακεδονικός Κοζ 1 - Λουτράκι 2-0\nΜακεδονικός Κοζ 2 - Αγ. Ιερόθεος 0-2\nΡεπό : Δήμητρα - AET\nΜακεδονικός Κοζ 1 - Δήμητρα 5-1\nΜακεδονικός Κοζ 2 - AET 3-3\nΛουτράκι - Χανιά 5-0\nΆγιος Ιερόθεος - Δεσκατη 0-0\nΡεπό : Μετέωρα - Ασκληπιός\nΘέση 3-4: Μακεδονικός Κοζ.1 - Δεσκατη 3-0\nΤελικός: Ασκληπιός Τρικ. - Άγιος Ιερόθεος 2-0\nΠΑΟ Λουτράκι - Πανιώνιος 1-3\nΑγχίαλος - Ξάνθη 2-8\nΝέοι Χανίων - Δήμητρα 2-2\nΔεσκατη - Μετέωρα 0-3\nΞάνθη - Δήμητρα 4-0\nΛουτράκι - Δεσκατη 7-0\nΑγχίαλος - Νέοι Χανίων 2-2\nΠανιώνιος - Μετέωρα 9-0\nΑγχίαλος - Δήμητρα 1-3\nΠανιώνιος - Δεσκατη 4-1\nΛουτράκι - Μετέωρα 5-0\nΞάνθη - Νέοι Χανίων 0-0\nΘέση 7-8: Δεσκατη - Πυρασος 0-2\nΘέση 5-6: Μετέωρα - Χανιά 2-2 (2-4 Πεν.)\nΘέση 3-4: Λουτράκι - Δήμητρα 3-0\nΤελικός: Πανιώνιος - Ξάνθη 2-0\nΞάνθη - Γιάννενα 1-1\nΠρομηθέας Λάρισας - Δήμητρα 0-2\nΕρμής - Βησσαρίων 4-1\nΠανιώνιος - Μετέωρα 1-3\nΠανιώνιος - Ερμής 1-4\nΞάνθη - Προμηθέας Λάρισας 0-0\nΜετέωρα - Βησσαρίων 3-2\nΓιάννενα - Δήμητρα 1-2\nΓιάννενα - Προμηθέας Λάρισας 0-0\nΞάνθη - Δήμητρα 1-1\nΜετέωρα - Ερμής 0-0\nΠανιώνιος - Αγ. Βησσαρίων 3-0\nΘέση 7-8: Προμηθέας Λάρισας - Αγ. Βησσαρίων 2-1\nΘέση 5-6: Πανιώνιος - Γιάννενα 2-1\nΘέση 3-4: Ξάνθη - Μετέωρα 2-0\nΤελικός: Δήμητρα - Ερμής Καλαμαριάς 3-0\nΜετέωρα - Ασκληπιός 1-0\nΑκαδ. Μπαμποβιτς - Δήμητρα 3-1\nΑ.Ε. Τρικάλων - Νέοι Χανίων 2-0\nΔεσκατη - Μακεδονικός 1-2\nΜετέωρα - Α.Ε. Τρικάλων 2-1\nΑκαδ. Μπαμποβιτς - Δεσκατη 5-0\nΑσκληπιός - Νέοι Χανίων 1-3\nΔήμητρα - Μακεδονικός 1-3\nΑκαδ. Μπαμποβιτς - Μακεδονικός 1-1\nΑσκληπιός - Α.Ε. Τρικάλων 1-0\nΔήμητρα - Δεσκατη 3-1\nΜετέωρα - Νέοι Χανίων 0-3\nΘέση 7-8: Δεσκατη - ΑET 0-3\nΘέση 5-6: Δήμητρα - Ασκληπιός 2-3\nΘέση 3-4: Μακεδονικός - Μετέωρα 2-0\nΤελικός: Χανιά -Ακαδ. Μπαμποβιτς 0-3\nΑναρτήθηκε από fatsimare.gr στις 6/28/2010 07:52:00 μ.μ.\nΝομαρχιακά νέα - Παράδειγμα προς αποφυγή για την ελληνική δημόσια διοίκηση ο ΟΣΕ\nΤο ποσό των 5,5, εκ. ευρώ εξασφάλισε για φέτος η Νομαρχιακή Αυτοδιοίκηση Τρικάλων όσον αφορά το πρόγραμμα «Πίνδος», κάτι που σημαίνει ότι θα τελειώσει περίπου το 77% των έργων.\n«Ο ΟΣΕ αποτελεί παράδειγμα προς αποφυγή για την ελληνική δημόσια διοίκηση. Αυτός ο Οργανισμός πιστεύω ότι είναι ο μεγάλος ασθενής του ελληνικού κράτους και θα πρέπει σύντομα να γιατρευτεί», τόνισε μεταξύ άλλων σε δηλώσεις του ο Νομάρχης Τρικάλων κ. Ηλίας Βλαχογιάννης, αναφερόμενος στην απραξία του ΟΣΕ να ολοκληρώσει μελέτες, με αποτέλεσμα να μην μπορούν να ολοκληρωθούν σημαντικά έργα για την πόλη και το Νομό Τρικάλων.\nΈργα όπως ο περιφερειακός δακτύλιος της πόλης, αλλά και η διάβαση στην Εθνική Οδό Τρικάλων – Καλαμπάκας.\n«Επί προϋπολογισμού 12 εκ. ευρώ εκταμιεύθηκαν τα 10.500.000 και υπολείπεται ενάμισι εκατομμύριο για την ολοκλήρωση του έργου. Δεν είναι όμως το θέμα οικονομικού κόστους, είναι η δυσλειτουργία του ΟΣΕ που δε μας επιτρέπει να ολοκληρώσουμε αυτό το έργο.\nΔυστυχώς δεν έχει ολοκληρώσει ακόμη τη μελέτη ο ΟΣΕ για το τι θα κάνουμε στη συγκεκριμένη διάβαση, με αποτέλεσμα να μην μπορούμε να αποπερατώσουμε ένα τόσο σπουδαίο έργο.\nΟ ΟΣΕ και σε αυτό το σημείο και στην οδό Τρικάλων – Καλαμπάκας έδειξε ότι αποτελεί παράδειγμα προς αποφυγή για την ελληνική δημόσια διοίκηση. Αυτός ο Οργανισμός πιστεύω ότι είναι ο μεγάλος ασθενής του ελληνικού κράτους και θα πρέπει σύντομα να γιατρευτεί».\nΟ Νομάρχης Τρικάλων χαρακτηρίζει θετική αυτή την εξέλιξη, αν και δεν εγκρίθηκε όλο το ποσό των 8 εκ. ευρώ που είχε ζητηθεί για να ολοκληρωθούν όλα τα έργα.\n«Η ροή χρηματοδότησης για φέτος θα συνεχιστεί. Ήδη οι οφειλές προς τη Νομαρχία αυτή τη στιγμή είναι περίπου 500.000 ευρώ και η διαβεβαίωση που έχω είναι ότι θα εκταμιευθούν όταν πάνε όλοι οι λογαριασμοί στο Υπουργείο και πιστεύω ότι αυτό θα γίνει στην εβδομάδα που έρχεται.\nΕίναι μια θετική εξέλιξη γιατί θα απομένει μόνο ένα 20% για την επόμενη χρονιά για την ολοκλήρωση του προγράμματος Πίνδος που τόσα προσέφερε στο Νομό, ήταν ένα από τα πιο χρήσιμα εργαλεία για την ανάπτυξη του ορεινού όγκου».\nΑναρτήθηκε από fatsimare.gr στις 6/28/2010 07:48:00 μ.μ.\nΗλίας Βλαχογιάννης: «Για μια νέα στρατηγική ελπίδας»\nΣτις εξαιρετικά δύσκολες στιγμές που βιώνει η χώρα μας, σε μία κρίσιμη περίοδο για το πολιτικό σύστημα, η ΝΔ βρίσκεται στο επίκεντρο μιας ιστορικής ανατροπής με την ανασυγκρότηση της φιλελεύθερης παράταξης και πάνω απ’ όλα με την Αναγέννηση της Ελλάδας.\nΟι ανάγκες της σύγχρονης εποχής μας εκφράζονται μέσα από τον Κοινωνικό Φιλελευθερισμό, το ιδεολόγημα που καλύπτει τόσο τις αξίες και τους κανόνες της ελεύθερης αγοράς όσο και την αναντίρρητη ανάγκη για ένα ισχυρό αλλά και δίκαιο κοινωνικό κράτος.\nΜε τον Κοινωνικό Φιλελευθερισμό ο πολίτης θα βρεθεί ξανά στο επίκεντρο της πραγματικής ανάπτυξης.\nΤο κοινωνικό κράτος θα είναι η επιστροφή στον πολίτη των «κερδών» της φιλελεύθερης ανάπτυξης. Θα παρέχει Εκπαίδευση, Ασφάλεια, δίχτυ Κοινωνικής προστασίας για τους αδύναμους, αίσθημα δικαίου για τους πολίτες, υπηρεσίες Υγείας για όλους, κονδύλια για έρευνα και καινοτομία και δυνατότητες ανάπτυξης για τους αγρότες και κτηνοτρόφους.\nΣε αντίθεση με όσα συμβαίνουν σήμερα στην Ελλάδα εξαιτίας της χρεοκοπημένης πολιτικής του ΠΑΣΟΚ, διεθνώς οι ιδέες του Κοινωνικού Φιλελευθερισμού κυριαρχούν παντού. Στη χώρα μας όμως, οι ιδέες του Κοινωνικού Φιλελευθερισμού βρίσκονται σε άμυνα και κάποιες φορές τελούν ακόμη και υπό απαγόρευση. Απόρροια, η επιχειρηματικότητα να έχει ενοχοποιηθεί, η ελευθερία στη διακίνηση των ιδεών να ακυρώνεται και η καθημερινή ζωή του πολίτη να πληρώνει το βαρύ τίμημα της κυριαρχίας των ακραίων ιδεολογημάτων.\nΜε τον Κοινωνικό Φιλελευθερισμό η ΝΔ διευρύνει την εμβέλειά της και δεξιότερα και αριστερότερα, διότι ο Κοινωνικός Φιλελευθερισμός ξεπερνά τα παραδοσιακά πολιτικά τείχη και δημιουργεί συνθήκες σύνθεσης των πολιτών και των δυνάμεων του τόπου, απ΄ όπου κι αν προέρχονται. Η ΝΔ με τις ιδέες της θα τολμήσει και θα επιχειρήσει μία πολύπλευρη και πολυεπίπεδη διεύρυνση.\nΗ Νέα Δημοκρατία αποτελεί τη μοναδική εναλλακτική λύση για να ξεπεραστεί το χρεοκοπημένο οικονομικό μοντέλο που εφαρμόστηκε στη χώρα μας τα τελευταία χρόνια.\nΗ Νέα Δημοκρατία πρωτοστατεί στη Νέα Μεταπολίτευση όπου σταδιακά θα αγκαλιάσει ολόκληρη την Κοινωνία απ’ όλους τους πολιτικούς χώρους.\nΗ ΝΔ αρνήθηκε να ψηφίσει το Μνημόνιο που οδηγεί σε ένα φαύλο κύκλο ύφεσης, μειωμένων δημοσίων εσόδων, ελλειμμάτων που παραμένουν υψηλά, νέων σκληρότερων μέτρων, μεγαλύτερης ύφεσης, επίμονα υψηλών ελλειμμάτων, σε βαθύτερη ύφεση και έκρηξη της ανεργίας. Η Νέα Δημοκρατία με ευθύνη προσφέρει εναλλακτική λύση στην Οικονομία και στην Πολιτική.\nΗ ΝΔ δεσμεύτηκε ότι θα βγάλει τη χώρα νωρίτερα από την κηδεμονία της Τρόικας και του Διεθνούς Νομισματικού Ταμείου, με άμεση προτεραιότητα μία δέσμη μέτρων που τονώνουν την οικονομία και μειώνουν τις επιπτώσεις τις ύφεσης.\nΤο στοίχημα της ΝΔ είναι διπλό, αφενός να αποκαταστήσει τη χαμένη τιμή της Πολιτικής και αφετέρου να αποφύγει την εθνική κατάθλιψη που καλλιεργεί συστηματικά το ΠΑΣΟΚ και βυθίζει σε κοινωνικοοικονομική ύφεση τη χώρα μας.\nΗ Νέα Δημοκρατία μέσα από το 8ο συνέδριο βγαίνει ενωμένη και ενισχυμένη σηματοδοτώντας παράλληλα την επανεκκίνηση μιας ιστορικής παράταξης και μιας ελπιδοφόρας πορείας προς την εξουσία.\nΗλίας Βλαχογιάννης Νομάρχης Τρικάλων\nΑναρτήθηκε από fatsimare.gr στις 6/28/2010 07:42:00 μ.μ.\nΚαθοδόν προς το χάος…περιστερώνες της δημοκρατίας…!!\nΠριν περάσουμε στο κύριο σχόλιό μας, θα θέλαμε να στείλουμε τα θερμά συλλυπητήρια μας στην οικογένεια του Αδικοχαμένου αστυνομικού Γιώργου Βασιλάκη, που στις 24 Ιουνίου του 2010 έχασε τη ζωή του και να ευχηθούμε, στην οικογένειά του, δύναμη και κουράγιο.\nΠολλά λέγονται, πολλά ακούγονται, όμως ο θάνατος δεν συγκινείται! αν η κάθε οικογένεια θέλει την ακεραιότητά της και την ασφάλειά της. Αυτός σφραγίζει (σφράγισε) το σπίτι του με μαύρο, πόνο και θλίψη.\nΕπίσης πολλά λέγονται και για τον υπουργό Προστασίας του Πολίτη κ. Μ. Χρυσοχοϊδη. Πρόσφατα ακούσαμε και την κ. Διαμαντοπούλου-βρήκε ώρα η καημένη! να λέει λόγια κολακευτικά..., Γιάννης πίνει, Γιάννης κερνάει…, ο οποίος, κατά την άποψή μας, κρίνεται τελείως ακατάλληλος, ανίδεος, προκλητικός και κατά συνέπεια επικίνδυνος. Ήδη θα ’πρεπε να τα είχε μαζέψει.\nΕπανειλημμένα έχουμε αναφερθεί στην ΕΛ.ΑΣ και στον ρόλο της. Έχουμε επισημάνει το βαρύ της παρελθόν, όπως έχουμε επισημάνει και την αναγκαιότητα της ύπαρξής της, ιδιαίτερα σε καιρούς χαλεπούς και έχουμε πει πως και η ΕΛ.ΑΣ είναι τμήμα της κοινωνίας των Ελλήνων Πολιτών και η χειραφέτηση των δύο πλευρών (αστυνομίας –λαού) κρίνετε αναγκαία.\nΓια το βαρύ της παρελθόν των δεκαετιών του προηγούμενου αιώνα, με την εδραίωση της αστικής δημοκρατίας από το 74 και μετά, τα δημοκρατικά βάθρα στερεώθηκαν σε σάπιους δοκούς και στις περιστερώνες της δημοκρατίας αντί να εκκολάπτονται αυγά περιστεριών, εκολλάπτοντο άλλων ειδών αφύσικα πράγματα, «φιλτραρισμένα» και βαμμένα με δημοκρατικό κραγιόν, τα οποία εξελίχτηκαν σε μοχλούς βίαιους και κατασταλτικούς, όσο αφορά την ΕΛ.ΑΣ. Είναι πασιφανής η δράση της, η οποία κάτω από ανήθικες, εγκληματικές, τριτοκοσμικές και αυταρχικές-φασιστικές διαταγές των κυβερνήσεων, δρα ενάντια στη βούληση του λαού και υπέρ των ληστών-κυβερνήσεων, όπως πλέον αποκαλύφθηκαν και δεν μπορούν να κρυφτούν.\nΒέβαια, τάχα, ποια ευρωατλαντική Χώρα σήμερα λειτουργεί διαφορετικά απ’ ό, τι στην Ελλάδα; Μόνο που η Ελλάδα κατάντησε αστυνομικό κράτος τύπου made in pax Americana κι αυτό είναι που ελληνικός λαός, ατίθασος μεν, υπέροχος δε, δεν μπορεί να καταπιεί. Ο σημερινός υπουργός Προστασίας του Πολίτη, πράγματι, προς αυτή την κατεύθυνση έδωσε τον καλλίτερο εαυτό του. Εξού και οι απ’ εδώ και οι από κει θάνατοι και του νεαρού Αλέξανδρου και του σημερινού αξιωματικού της ΕΛ.ΑΣ και άλλων. Πέρα από τα δημοκρατικά θεαθήναι περί δημοκρατικής Αστυνομίας και τα κροκοδείλια δάκρυα που κάθε φορά χύνουν υπουργοί, πρωθυπουργοί και πρόεδροι, η σημερινή κατάσταση μιλά από μόνη της.\nΗ χρησιμοποιημένη αντιλαϊκά και αντιδημοκρατικά Αστυνομία, έχει καταντήσει σαν μεταχειρισμένο σφουγγαρόπανο στα χέρια των κυβερνήσεων. Από τη μια την χρησιμοποιούν να «απορροφά» τους κοινωνικούς κραδασμούς και από την άλλη χρησιμοποιείται για θελήματα, ίδια με κείνα των δούλων που υπηρετούν τους αφέντες τους, ενώ σε πολλές περιπτώσεις εκτελούν εργασίες εκτός αντικειμένου τους, έτσι που η προστασία του Πολίτη να είναι παντελώς απούσα. Θα τους δούμε στα γήπεδα, σε φυλάξεις «υψηλών» προσώπων…, τρομάρα μας, υψηλά πρόσωπα στην Ελλάδα δεν υπάρχουν. Από την εποχή των οπλαρχηγών του 21 και μετά τους πάτησε το τρένο, δεν υπάρχει μήτε ένας και ας γέμισαν οι δρόμοι, οι πλατείες, τα πάρκα, τα κάθε λογής ιδρύματα με ονόματα «εθναρχών», που μόνο εθνάρχες δεν υπήρξαν.\nΑστυνομία λοιπόν και Πολίτες δεν είναι παρά ένας συνεχόμενος εκκολαπτόμενος ρατσισμός που πολλές φορές εκδηλώνεται σε φασισμό και διατηρεί το μίσος και το διχασμό στην ελληνική κοινωνία. «Πουλημένο κρέας» τους χαρακτήριζαν οι παππούδες μας και αν χάνονταν και κάποιος, ε και τι έγινε. Η οικογένειά του έπαιρνε κι ένα βραβείο ανάλογα με την περίσταση. Όμως οι οικογένειές τους δε θέλανε ούτε βραβεία ούτε δόξες αλλά την ύπαρξη του αγαπημένου τους προσώπου και την καλημέρα του συνανθρώπου τους.\nΠριν κλείσουμε γενικεύοντας λίγο το θέμα θα βάλουμε και μια άλλη διάσταση που αφορά όλους τους αστυνομικούς και με τα σημερινά άσχημα δεδομένα τους έρχεται «καπάκι». Πρώτον για τις υπηρεσίες που προσφέρουν, όπως προαναφέραμε στην πιο πάνω παράγραφο, η επιβαλλόμενη δομή της αυτή είναι. Ας οργανωθεί-συνδικαλιστεί πιο ριζοσπαστικά και δημοκρατικά η ΕΛ.ΑΣ, ας στρέψει τα «όπλα» μακριά από τους Πολίτες της και ας σκύψει το κεφάλι η σημερινή «σοσιαλιστική» κυβέρνηση όσο έχει ακόμα καιρό και ας επανεξετάσει το οικονομικό ψαλίδισμα που τους έκανε. Στους πιο εξευτελιστικούς μισθούς του δημοσίου –και της ΕΛ.ΑΣ- ο κ. Γ. Παπανδρέου έβαλε μαχαίρι. Αίσχος και ντροπή. Αυτό αποτελεί εθνική καταισχύνει και όχι μόνο για το δημόσιο και λοιπούς λειτουργούς του, αλλά για ολόκληρο τον λαό. «Άνθρωποι» των κυβερνήσεων του Πασόκ και της ΝΔ ήτανε οι κλέφτες τους οποίους και οι δυο μαζί (Πασόκ και ΝΔ) συγκαλύπτουν. Όταν πρόκειται για κάποιον …τρομοκράτη η αστυνομία παίρνει εύσημα. Όταν πρόκειται για ληστές μεγάλων μεγεθών, εκεί δεν έχει αρμοδιότητες. Οι «εξεταστικές» επιτροπές «ξενυχτούν» και «αγωνιούν» να βρουν τους κλέφτες. Βρε δεν πάνε να πνιγούνε όλοι τους να γλυτώσουμε και τις έχτρα αποδοχές που καταβροχθίζουν!\nΕπιπλέον η διάσταση της… πτώχευσης της Ελλάδας αποδεικνύεται ληστρικό παραμύθι. Η «πτώχευση» είναι το «επιχείρημα» των σιωνοφασιστών του κεφαλαίου με το οποίο η σημερινή κυβέρνηση συνεργάζεται. Τον χορό του «Ζαλόγγου» τον ξεκίνησε πρώτη η Ελλάδα κατόπιν εντολών των ευρωατλαντικών συμφερόντων και του ΔΝΤ. Το «πήδημα» στο κενό το κάνουν οι Πολίτες και οι θυσίες που καταβάλλει ο λαός, τάχα, να σωθεί η Ελλάδα, είναι θυσίες μάταιες, χωρίς αντίκρισμα. Ο καπιταλισμός θέλει να τα πάρει όλα πίσω(μην τρελαθούμε, Πολίτες περί αυτού πρόκειται) και η σημερινή κυβέρνηση πρωτοστατεί. Οι κοινωνικές και ανεξέλεγκτες συγκρούσεις είναι πλέον αναπόφευκτες και οι διαδηλώσεις ενάντια στα ποταπά και αναχρονιστικά μέτρα θα πάρουν επικίνδυνες για την καθεστηκυία τάξη διαστάσεις σε όλο τα χάσμα του δυτικόκοσμου. Οι αντιδράσεις του λαού, ως συνήθως, θα χαρακτηριστούν τρομοκρατικές και οι αστυνομίες (μεταξύ και η δική μας) καλούνται να βγάλουν τα ξύλα απ’ τη θράκα. Εδώ, ίσως δούνε οι αφελείς Πολίτες, τι έχουν μέχρι τώρα παράγει οι περιστερώνες της δημοκρατίας.\nΕάν τα «αγαθά» της δημοκρατίας είναι η ληστεία, η άφεση αμαρτιών των αρχιληστών, η αστυνόμευση των Πολιτών σε όλα τα μεγέθη και τα κουτοπόνηρα κανάλια, τότε δεν τη χρειαζόμαστε και πολύ περισσότερο δεν χρειαζόμαστε κυβερνήσεις που καταληστεύουν τον λαό, τον περιθωριοποιούν και τον αφοπλίζουν πολιτιστικά, κοινωνικά και οικονομικά.\nΕ.Ε. Ελλάδα, Τρίκαλα, Ιούνιος 28 2010 pelasgos@fasoulas.de www.fasoulas.de\nΑναρτήθηκε από fatsimare.gr στις 6/28/2010 07:36:00 μ.μ.\n"Τέλος εποχής" σε τοπική εφημερίδα λόγω... "Καλλικράτη"\nΑπό το troktiko μαθαίνουμε για την αναστολή έκδοσης της εφημερίδας "ΦΩΝΗ ΤΗΣ ΟΡΕΙΝΗΣ ΠΑΤΡΙΔΑΣ" των Τρικάλων\n"Ο "Καλλικράτης", εκτός από τη διάλυση που επιφέρει στην Τοπική Αυτοδιοίκηση, φέρνει και "λουκέτα" (?) σε τοπικές εφημερίδες. Μία από αυτές είναι η "ΦΩΝΗ ΤΗΣ ΟΡΕΙΝΗΣ ΠΑΤΡΙΔΑΣ", που εκδίδεται από τη Δ.Κ. Νεράϊδας Τρικάλων και περιλαμβάνει νέα από τα χωριά της περιοχής (Αετός, Αρματωλικό, Κορυφή, Λαφίνα, Νεράϊδα, Παχτούρι).\nΜε τις ισοπεδωτικές αλλαγές που επιφέρει ο "Καλλικράτης" και στο Νομό Τρικάλων, η Κοινότητα Νεράϊδας θα πάψει να υπάρχει, άρα θα σταματήσει και η έκδοση της εφημερίδας. 6 ορεινά χωριά θα μείνουν χωρίς "ΦΩΝΗ"!\nΕλπίζω μετά από αυτή την ενέργεια να μην τολμήσεις κανένας κυβερνητικός βουλευτής να πατήσει στα χωριά για να ζητήσει ψήφους, γιατί να ξέρει ότι θα φύγει κακήν κακώς!"\nΑναρτήθηκε από fatsimare.gr στις 6/28/2010 06:10:00 μ.μ.\nΘάναι το κομμάτι του καλοκαιριού;\nTony Ray feat. Diana Birzu & MC Robinho - Beautiful Night (Official Version 2010)\nΑναρτήθηκε από fatsimare.gr στις 6/28/2010 06:04:00 μ.μ.\nΕίναι μια φτωχή, και τίμια πολιτικός...\nΠάρτε μία μικρή γεύση.Τα συμπεράσματα δικά σας...\nΗ ΠΕΡΙΟΥΣΙΑ ΤΗΣ κ. ΜΙΛΕΝΑΣ ΑΠΟΣΤΟΛΑΚΗ\nΤΙΣ ΕΠΟΜΕΝΕΣ ΜΕΡΕΣ ΘΑ ΔΗΜΟΣΙΕΥΣΟΥΜΕ ΑΚΙΝΗΤΗ ΠΕΡΙΟΥΣΙΑ ΚΙ ΑΛΛΩΝ ΠΟΛΙΤΙΚΩΝ ΜΑΣ...ΤΗΝ ΙΔΙΑ ΩΡΑ Ο ΜΕΣΟΣ ΕΛΛΗΝΑΣ ΑΔΥΝΑΤΕΙ ΝΑ ΠΛΗΡΩΣΕΙ ΤΟΥΣ ΛΟΓΑΡΙΑΣΜΟΥΣ ΤΟΥ ΝΟΙΚΟΚΥΡΙΟΥ ΤΟΥ.\nΟ ξεσηκωμός του κόσμου είναι θέμα χρόνου.Θα το δείτε.Δεν πάει άλλο.Οι απολύσεις αυξάνονται ραγδαία, χιλιάδες συνάνθρωποι μας θα μείνουν στο δρόμο...όταν πεινάς η υπομονή σου εξαντλείτε.Και την ίδια ώρα οι εκπρόσωποι της κοινοβουλίου μας να εμφανίζουν βίλες και ακίνητα αλλά και καταθέσεις εκατομμυρίων ευρώ.\nΗ κ. Αποστολάκη είναι ένα μόνο παράδειγμα...!! ΑΠΟ ΑΚΙΝΗΤΑ ...??? ΑΦΗΣΤΕ ΤΟ ΑΔΕΛΦΟΙ ΜΟΥ ...... ΠΑΡΕ ΚΑΛΟΥ ΚΑΚΟΥ ΚΑΙ ΚΑΝΕΝΑ ΥΠΟΓΛΩΣΣΙΟ ΝΑ ΥΠΑΡΧΕΙ ΟΤΑΝ ΘΑ ΒΛΕΠΕΙΣ ΤΙ ΕΧΕΙ ΔΉΛΩΣΗ, ΕΠΑΝΑΛΑΜΒΑΝΩ ΤΙ ΕΧΕΙ ΔΗΛΩΣΗ, ΓΙΑ ΚΑΤΙ ΑΛΛΟ ΔΕΝ ΞΕΡΟΥΜΕ.\nΑΥΤΟΙ ΣΕ ΚΥΒΕΡΝΑΝΕ ΑΔΕΛΦΕ ΜΟΥ .... ΚΑΙ ΕΣΥ ΤΡΕΧΕΙΣ ΑΠΟ ΠΙΣΩ ΤΟΥΣ ...\nΕΜΕΙΣ ΚΙΝΔΥΝΕΎΟΥΜΕ, ΜΑΣ ΛΕΝΕ, ΓΙΑΤΙ ΣΑΣ ΤΑ ΔΕΙΧΝΟΥΜΕ ...Ε, ΑΣ ΚΑΝΟΥΜΕ ΚΑΙ ΕΜΕΙΣ ΚΑΤΙ ΜΠΑΣ ΚΑΙ ΓΙΝΕΙ Η ΑΡΧΗ ΚΑΙ ΞΥΠΝΗΣΟΥΝ ΟΙ ΕΛΛΗΝΕΣ ...ΈΡΧΕΤΑΙ ΚΑΙ Η ΔΙΚΗ ΤΟΥΣ ΣΕΙΡΑ ...ΤΙΣ ΕΠΟΜΕΝΕΣ ΜΕΡΕΣ ΘΑ ΔΗΜΟΣΙΕΥΣΟΥΜΕ ΑΚΙΝΗΤΗ ΠΕΡΙΟΥΣΙΑ ΚΙ ΑΛΛΩΝ ΠΟΛΙΤΙΚΩΝ ΜΑΣ...\nΠληροφορίες για τα περιουσιακά στοιχεία απο www.ksipnistere.blogspot.com\nΑποσπάσματα από το βιογραφικό της :\nτο 1989, κατόπιν εξετάσεων, εντάχθηκε στην Νομική Υπηρεσία της Ολυμπιακής Αεροπορίας ασκώντας παράλληλα και μαχόμενη δικηγορία.\nΕργάσθηκε σε μία από τις μεγαλύτερες δικηγορικές εταιρίες στην Washington D.C. (Fried Frank Harris Shriver & Jacobson). Ασχολήθηκε αποκλειστικά με θέματα διεθνών συμβάσεων και αεροπορικού δικαίου, αποκτώντας ειδίκευση στον τομέα αυτό.\nΤο 1993 εντάχθηκε στο Νομικό Γραφείο του Πρωθυπουργού Ανδρέα Παπανδρέου, όπου και υπηρέτησε έως το 1995.\nΚατά το διάστημα αυτό επεξεργάσθηκε σειρά Νομοσχεδίων αλλά κυρίως ασχολήθηκε με τις συμβάσεις μεγάλων έργων (Αεροδρόμιο Σπάτων, Γέφυρα Ρίου-Αντιρρίου κ.λ.π.), έχοντας τη θέση της Γραμματέως στην επιτροπή Μεγάλων Έργων, το αρμόδιο συντονιστικό διυπουργικό όργανο. Από το 1995 έως το Μάρτιο του 2000 κατείχε τη θέση της Ειδικής Συνεργάτου στον Υπουργό Ανάπτυξης Ευάγγελο Βενιζέλο.Στις εκλογές της 7ης Μαρτίου 2004 εκλέχθηκε 1η Βουλευτής Β΄ Αθήνας με το ΠΑΣΟΚ συγκεντρώνοντας 175.567 σταυρούς ....\nΕίδατε βοήθεια η ... κλαδική ;;\nΑυτοί οι 175.566 κατάλαβαν τι ψήφισαν ;; (Υποθέτω πως είχε το αντίστοιχο ηθικό ανάστημα να ψηφίσει εαυτόν)\nΛέτε ή όχι ΑΝ ο Διατελέσας Αρχηγος ΓΕΑ Αντιπτέραρχος Δημήτριος Αποστολάκης (συνωνυμία?)(18/12/1984-22/12/1986)\nΔιατελέσας Υφυπ. Εθνικής 'Αμυνας\nφίλος του Α. Παπανδρέου κλπ κλπ...\nΤΩΡΑ ΜΗΠΩΣ ΘΥΜΑΣΤΕ ΠΟΤΕ ΕΓΙΝΕ ΑΡΑΓΕ Η ΑΓΟΡΑ ΤΟΥ ΑΙΩΝΑ ;;;\nΞέρετε εκείνα τα μιράζ με την προβληματική όραση κλπ κλπ\nΟ Αείμνηστος Χ. Φλωράκης είχε πει : Η αγορά του αιώνα σε σχέση με το σκάνδαλο Κοσκώτα, το σκάνδαλο Κοσκωτά είναι για.... τα καφεδάκια !\nΤΙ ΣΥΜΠΤΩΣΕΙΣ βρε παιδί μου, τι συμπτώσεις\nΣυμπτωματικά και πάλι συμπτωματικά τότε υπήρχε νόμος στη Γαλλία που επετρεπε στην ΡΕΝΩ - ΝΤΑΣΣΟ ΝΟΜΙΜΑ ένα ποσοστό μιζών.... εεε συγνώμη χορηγιών...\nΑναρτήθηκε από fatsimare.gr στις 6/28/2010 05:59:00 μ.μ.\nΟ Καρβουνιάρης των Τρικάλων απέκτησε χρώμα...\nΟ Σύλλογος Φίλων Σιδηροδρόμου Τρικάλων ανέλαβε δράση για την συντήρηση της ατμάμαξας\nΠέρασαν 100 περίπου χρόνια από την δημιουργία του.\nΕκτελούσε τα δρομολόγια Καλαμπάκα – Βόλος και το αντίστροφο, η ταχύτητά του άγγιζε τα 50 χλμ. ανά ώρα, η ισχύ, τους 55 ίππους και το βάρος της μηχανής τους 35 τόνους.\nΟ λόγος για την ατμάμαξα «22» των ελληνικών σιδηροδρόμων που σήμερα βρίσκεται στην πλατεία του ΟΣΕ, αποτελώντας ένα μνημείο της σιδηροδρομικής βιομηχανίας.\nΗ μηχανή και τα βαγόνια της επισκευάστηκαν παλιότερα από το δήμο Τρικκαίων και αργότερα παραχωρήθηκαν στο Σύλλογο Φίλων Σιδηροδρόμου Τρικάλων προκειμένου να στεγάσει τις δράσεις του.\nΉδη στο εσωτερικό του βαγονιού έχουν σχεδόν ολοκληρωθεί όλες οι εργασίες και η τοποθέτηση των καθισμάτων, οπότε από την επόμενη εβδομάδα ο «Καρβουνιάρης», θα μετατραπεί σε γραφείο του Συλλόγου, που θα τεθεί σε πλήρη λειτουργία.\nΧθες μέλη του Συλλόγου νωρίς το πρωί έλαβαν στα χέρια τους, πινέλα, βούρτσες και μπογιές και βρέθηκαν στο χώρο που φιλοξενείται το τρένο, με σκοπό να το συντηρήσουν και να δώσουν το χρώμα που χρειάζεται.\nΗ εργασία ήταν εθελοντική αλλά ταυτόχρονα πολύ σημαντική, αν κρίνουμε από το γεγονός της παλαιότητας του τρένου αλλά και των ανθρώπινων παρεμβάσεων που αλλοίωσαν την εξωτερική όψη με τα γκράφιτι.\nΌπως υπογράμμισε ο πρόεδρος του Συλλόγου κ. Γιώργος Κρανιάς οι πρωτοβουλίες αυτές έχουν ως στόχο την δημιουργία ενός επισκέψιμου χώρου για σχολεία της περιοχής μας, που θα ενημερώνονται για την ιστορία του σιδηροδρόμου μέσα από την προβολή ταινιών και φωτογραφιών που θα φιλοξενούνται στην έκθεση.\nΟ κ. Κρανιάς δεν παρέλειψε να σχολιάσει και τις ενέργειες νέων παιδιών να δημιουργούν γκράφιτι στα βαγόνια του τρένου, τονίζοντας ότι προκαλούν προβλήματα σε ένα ζωντανό μνημείο που έχει ψυχή και αποτελεί ίσως ένα από τα ιστορικότερα μνημεία της σιδηροδρομικής βιομηχανίας.\nΣτο χώρο πάντως του Καρβουνιάρη ο Σύλλογος σχεδιάζει να εγκαταστήσει σύστημα ασφάλειας για να αποφευχθούν στο μέλλον οι φθορές.\nΑίτημα αυτή τη στιγμή του Συλλόγου είναι η διαμόρφωση του εξωτερικού χώρου της πλατείας από το δήμο Τρικκαίων που θα χαρίσει μια ξεχωριστή όψη στον επισκέπτη.\nΑναρτήθηκε από fatsimare.gr στις 6/28/2010 02:24:00 μ.μ.\nΑποθρασύνθηκαν τελείως οι Αλβανοί.\nΗ ένταση επεκτάθηκε ακόμα περισσότερο όταν από το βήμα ο κ. Ντούλες κατηγόρησε την Πρόεδρο της Βουλής για μεροληψία και για το γεγονός ότι δεν αντιδράει όταν ακούγονται ωμές απειλές κατά συναδέλφων. Η κ. Topalli αναγκάστηκε να διακόψει τη συνεδρίαση για λίγα λεπτά.\nΑναρτήθηκε από fatsimare.gr στις 6/28/2010 12:19:00 μ.μ.\nΓ. Βλαχοκώστας: "Όλοι μαζί μπορούμε..."\nΟ νέος γενικός διευθυντής του ΑΟΤ Γιάννης Βλαχοκώστας έκανε πριν απο λίγο τις πρώτες του δηλώσεις στον "Ζυγό".\n"Ευχαριστώ τον Βαγγέλη Πλεξίδα για την εμπιστοσύνη που δείχνει στο πρόσωπο μου. Όλοι μαζί μπορούμε να στηρίξουμε τον ΑΟ Τρίκαλα και να τον βοηθήσουμε να φτάσει ξανά ψηλά" είπε χαρακτηριστικά.\nΟ Γιάννης Βλαχοκώστας σήμερα στις 8 το βράδυ θα έχει μία πρώτη εθιμοτυπική συνάντηση με τους αθλητικούς συντάκτες της πόλης.\nΑναρτήθηκε από fatsimare.gr στις 6/28/2010 11:53:00 π.μ.\nΑντίο στην εργένικη ζωή από τον πορτιέρο του ΑΟΤ Κώστα Ζαφείρη\nΟ τερματοφύλακας των Τρικάλων Κώστας Ζαφείρης παντρεύτηκε το απόγευμα του Σαββάτου με την εκλεκτή της καρδιάς του Γεωργία Γρηγορίου.\nΣτο γραφικό ξωκλήσσι του Αγίου Νικολάου στους Αγίους Αποστόλους ο Κώστας Ζαφείρης δέχθηκε το πιο όμορφο γκολ της ζωής του από την Γεωργία Γρηγορίου.\nΠαρουσία φίλων, συγγενών αλλά και πολλών ανθρώπων του αθλητικού χώρου οι νέονυμοφοι δέχθηκαν τις πιο θερμές ευχές ενώ ακολούθησε τρικούβερτο γλέντι στο Νεοχώρι.\nφωτο από Sportrikala\nΑναρτήθηκε από fatsimare.gr στις 6/27/2010 01:56:00 μ.μ.\nΕτικέτες Αθλητικά Τρίκαλα, Εν Τρικάλοις\nΤελικά, έχει πάρει το χρίσμα από την Νέα Δημοκρατί...\nΕιλικρινά, είναι ντροπή για μια πόλη σαν τα Τρίκαλ...\nMoto-show στα πλαίσια του 7oυ Rocking under the Ro...\nMε πολλά «όχι» και...διαρροές η απόφαση του Δήμου ...\nΟλοκληρώθηκαν όλες οι εργασίες στο Ζωολογικό κήπο ...\nΓυμνόστηθη στην παραλία η Monica Bellucci το σύμβο...\nHotel Prince Stafilos στην Σκόπελο - Καλοκαιρινή Π...\nΣτην τελική ευθεία η ανάδειξη του Ασκληπιείου Τρίκ...\nΔήλωση Νίκου Λέγκα με αφορμή την ολοκλήρωση του 8ο...\nΌλοι μαζί για τον ΑΟ Τρίκαλα - Πλεξίδας: "Αν με στ...\nΤα αποτελέσματα του τουρνουά των Μετεώρων στην Καλ...\nΝομαρχιακά νέα - Παράδειγμα προς αποφυγή για την ε...\nΗλίας Βλαχογιάννης: «Για μια νέα στρατηγική ελπίδα...\nΚαθοδόν προς το χάος…περιστερώνες της δημοκρατίας…...\n"Τέλος εποχής" σε τοπική εφημερίδα λόγω... "Καλλικ...\nΑντίο στην εργένικη ζωή από τον πορτιέρο του ΑΟΤ Κ...\nFunny Video : H "άτακτη" νοσοκόμα !\nΕίναι μαζόχες, γουστάρουν "κράξιμο" δεν εξηγείται ...\nΘερμή υποδοχή υποψηφίου Δημάρχου στο Μεγαλοχώρι\n«Το Δεύτερο Παγκόσμιο Θεσσαλικό Συνέδριο και Αντάμ...\nΒασίλης Πρεμέτης: "Με ενδιαφέρει πρωτίστως η ηθική...\n«ΑΔΩΞΟΙ ΜΠΑΣΤΑΡΔΗ» από αύριο στα Τρίκαλα στο Δημοτ...\nΗ ποδοσφαιρική γιορτή στην Καλαμπάκα...\nΗ ανώτερη τιμή της πόλης των Τρικάλων στον Στέλιο ...\nΑσημένιο μετάλιο για τον Τρικαλινό Παναγιώτη Λώλα ...\n«Γυναίκες στην Εξουσία» στο Δημοτικό Θέατρο Τρικάλ...\nΌλα έτοιμα για την αυριανή πρεμιέρα του ποδοσφαιρι...\n«Το Τάβλι» Δευτέρα 28 Ιουνίου - Υπαίθριο ανοιχτό θ...\nΣυνεδρίαση στα Τρίκαλα του Ελληνικού Δικτύου Πόλεω...\nΟΙ ΩΡΙΩΝΕΣ επιστρέφουν στο βινύλιο με τον «ΚΥΚΛΟ...\n"Σφάζονται" στον ΑΣ Τρίκαλα - Βαριές κουβέντες Για...\nΠλεξίδας: Επιτέλους λίγος σεβασμός. - Fatsimare: Β...\nΕισηγητής της Νέας Δημοκρατίας ο Ν.Λέγκας στη Βουλ...\nΗ Σούλα Μερεντίτη στο Βελιγράδι για την κοινοβουλε...\nΗ τεχνική της αναλογικής και της ψηφιακής τεχνολογ...\nΑπολύσεις για 269 εργαζόμενους στην ΑΓΡΟΓΗ Α.Ε. - ...\nΑυλαία για το 8ο τακτικό συνέδριο της Ο.Ν.ΝΕ.Δ - Α...\nΈκτακτη Γενική Συνέλευση στην ΠΑΕ ΑΟ Τρίκαλα με κύ...\n«I LOVE KARDITSA» στον Δημοτικό Κινηματογράφο\nArgy Rous & Evans T @ Deal's bar today\nΜε Θέμη Λιάγκα και Ιφιγένεια Χατζηγιάννη το Carame...\nΆφησε περιθώρια ανάκλησης της παραίτησης ο Πλεξίδα...\nΜιχάλη ΓΕΡΑ - Δήμαρχος ΞΑΝΑ...!\nRock & Lace Live @ Local Cafe Bar στο Βαλτινό την ...\nΑνάμεσα σε δύο...αγάπες η Μιρέλα.!\nΟι εξετάσεις ζωνών του Συλλόγου Ολυμπιακών Αθλημάτ...\nΜόνο Ελληνικά σήμερα στο Loft...\nΤραγάνης με Κοτρώνη πριν λίγο στο Ζυγό: Σκέτη απόλ...\n«Η ΛΟΚΑΝΤΙΕΡΑ» του Carlo Goldoni στο Υπαίθριο Θέατ...\nΔημήτρης Μίχος - Κώστας Χειράκης - Δύο Τρικαλινοί ...\nΤο πέρασμα ενός Βυζαντινού αυτοκράτορα από την Καλ...\nΜια καλημέρα από τον κόκορα...\n«Τα Τρικαλινά-Τραγούδια της Θεσσαλικής Γής» της Πό...\nΑνδριάντας του Ελευθερίου Βενιζέλου στα Τρίκαλα στ...\nΈντονο το ενδιαφέρον του ΑΟ ΠΡΟΔΡΟΜΟΥ να στελεχώσε...\nΑβέβαιο όσο ποτέ το μέλλον του ΑΟ Τρίκαλα\nΠολιτιστική εκδήλωση μνήμης για τον Γ. Καραϊσκάκη ...\nΣάλος με τις μετρήσεις ακροαματικότητας ραδιοφωνι...\nCelebrities show από την TRT στον πεζόδρομο της Ασ...\nΜοναδικό θέαμα στους αγώνες Mountain Bike στο Περτ...\nΗ Νομαρχία Τρικάλων βράβευσε τον Αθανάσιο Ντιρογιά...\nΟ Δημήτρης Ιωάννου επανεκλέχτηκε πρόεδρος του Αστι...\nΑυστηρή "πόρτα" στο "ΑΠΟΘΕΩΣΗ". Φουσκωτοί, ψάχνανε...\nΜιά Ελλάδα, που δεν χρωστάει σε κανένα...!\nΤσουρέκια στα Τρίκαλα, κορόμηλα στο Βαλομάνδρι...\nΜετά το "έλεος" ζητάει "ελεημοσύνες" ο μεγάλος...!...\nRock party με τους «Rock & Lace» στην πισίνα του Α...\nΈσπειρε αλλά δεν θα θερίσει...\n2ος Πανελληνιονίκης ο παλαιστής Κώστας Βράκας του ...\nΕικόνες εγκατάλειψης στο Ασκληπιείο Τρίκκης που βρ...\nΕντυπωσιακή η εμφάνιση του Αντώνη Ρέμου στα Τρίκαλ...\nΤα ξεδοντιασμένα λιοντάρια, οι Οράνιε και οι Αλμπι...\nΓυναικοκαυγάς μετά...συμπλοκής τα ξημερώματα στην ...\n"LET’S DANCE" στην κεντρική πλατεία των Τρικάλων.....\nΕίμαι αντράκι ζόρικο, θα πάρω μηχανάκι, κι αν θ'απ...\nClubbing is back... White Velvet CLUB\nΣάσα, τι πράγματα είναι αυτά; Ντροπή...\nΠράσινη Γωνιά: Προπονήσεις για μικρούς\nΛΕΣΧΗ ΕΙΔΙΚΩΝ ΔΥΝΑΜΕΩΝ ΝΟΜΟΥ ΤΡΙΚΑΛΩΝ - Συμμετοχή ...\nD.J. & Live με τους Rock LACE αύριο στην πισίνα το...\nΑντιπροσωπεία του ΚΚΕ σε Κέντρο Υγείας Καλαμπάκας ...\nΑλλαγή σελίδας στον Αχιλλέα Μπάρας\nΤα Τρίκαλα διεκδικούν τον Πανθεσσαλικό φορέα διαχε...\nΑήττητο το Barrouge στο Παντρικαλινό τουρνουά 8χ8


Internet Marketing Πολυμέσα Ελλάδα | Φωτογράφιση, Διαφημιστικά Βίντεο, Εμπορικό Σήμα\nΔημιουργίκες Διαφημιστικές Εικόνες\nΠροωθείστε το εμπορικό σας σήμα με επαγγελματικές φωτογραφίες και κινούμενη εικόνα. Ενισχύστε το προφίλ της εταιρείας σας δίνοντάς του καλλιτεχνική χροιά. Οι συνεργάτες μας είναι από τους κορυφαίους επαγγελματίες φωτογράφους και παραγωγούς βίντεο στο χώρο της διαφήμισης.\nΕΚΤΥΠΩΣΕΙΣ & EΝΤΥΠΑ\nΕκδόσεις - Φυλλάδια\nΤα καλοσχεδιασμένα προϊόντα έντυπης διαφήμισης θεωρούνται αναπόσπαστο κομμάτι ενός επιτυχημένου πλάνου μάρκετινγκ. Από την απλή δημιουργία διαφημιστικών φυλλαδίων και εντύπων, εταιρικής μπροσούρας, αφίσας, μέχρι και το σχεδιασμό περίπλοκων εκστρατειών στα μέσα μαζικής ενημέρωσης.\nΠροωθήστε τα προϊόντα και τις υπηρεσίες σας αποτελεσματικά με έξυπνες ιδέες και νέες τεχνολογίες πολυμέσων. Μπορούμε να βασίσουμε την εκστρατεία μας πάνω στην υφιστάμενη πολιτική σας και τα διαφημιστικά προϊόντα σας ή να επανασχεδιάσουμε μια εντελώς νέα δημιουργώντας καινούριο προφίλ για την εταιρεία σας.\nMarketing & Συμβουλευτικές Υπηρεσίες για Πολυμέσα\nΤα δεδομένα της τεχνολογίας αλλάζουν εν ριπή οφθαλμού και κάθε χρόνο σημειώνονται νέες αλλαγές στον τρόπο που λειτουργούν οι επιχειρήσεις. Επαγγέλματα και συνήθεις εμπορικές πρακτικές εξαφανίζονται, με το διαδίκτυο και τα πάσης φύσεως πολυμέσα να δίνουν συνεχώς νέες ευκαιρίες για κερδοφόρες ενέργειες. Ωστόσο, οι νέες τεχνολογίες και τα εργαλεία μάρκετινγκ περικλείουν αρκετές δυσκολίες και προκλήσεις, εφόσον μία εταιρεία θέλει να παραμένει ανταγωνιστική και σύγχρονη.